Αρχική Formula 1 Άρθρα Μονακό: Αναμένουμε μεγάλη μάχη για την Pole Position\nΔημοσίευση: 28 Μαΐ 16 10:32 Κατηγορία: Formula 1 Άρθρα\nΠραγματοποιήθηκαν την Πέμπτη όπως είναι καθιερωμένο στο Μονακό οι 2 πρώτοι περίοδοι ελεύθερων δοκιμών. Δοκιμάστηκε για πρώτη φορά η πάρα πολύ μαλακή γόμα της Pirelli από τους οδηγούς, η οποία φαίνεται να είναι κατά ένα περίπου δευτερόλεπτο ποιο γρήγορη από την πολύ μαλακή. Έτσι αναμένουμε σήμερα στα προκριματικά νέο ρεκόρ γύρου από τον poleman. Γρηγορότερη ομάδα στην πρώτη περίοδο ήταν η Mercedes με τον Hamilton να πετυχαίνει τον ταχύτερο γύρο, ενώ στην δεύτερη περίοδο ο πιο γρήγορος ήταν ο Ricciardo με την Red Bull. Πολλοί ήταν οι οδηγοί που είχαν επαφές με τις μπαριέρες την Πέμπτη. Ένα παράξενο περιστατικό είχαμε στην δεύτερη περίοδο με τον Rosberg να περνάει πάνω από ένα καπάκι υπονόμου που δεν ήταν σωστά τοποθετημένο με αποτέλεσμα να αφαιρεθεί και να χτυπήσει το μονοθέσιο του Button που ακολουθούσε. Περιστατικό που έφερε και πάλι στην επιφάνεια από τους δύο οδηγούς την έλευση του κλειστού cockpit, αφού για λίγο το καπάκι δεν χτύπησε τον Button.\nΑς δούμε τώρα αναλυτικά τα αποτελέσματα των δοκιμών:\n1)Hamilton 2)Rosberg 3)Vettel 4)Ricciardo 5)Verstappen 6)Kvyat 7)Hulkenberg 8)Perez 9)Raikkonen 10)Sainz 11)Bottas 12)Grosjean 13)Alonso 14)Gutierrez 15)Button 16)Nasr 17)Magnussen 18)Ericsson 19)Massa 20)Palmer 21)Haryanto 22)Wehrlein\n1)Ricciardo 2)Hamilton 3)Rosberg 4)Verstappen 5)Kvyat 6)Sainz 7)Raikkonen 8)Perez 9)Vettel 10)Button 11)Hulkenberg 12)Alonso 13)Gutierrez 14)Bottas 15)Grosjean 16)Massa 17)Magnussen 18)Ericsson 19)Palmer 20)Nasr 21)Haryanto 22)Wehrlein\nΠάμε τώρα στα προγνωστικά για τα προκριματικά (3 μ.μ.). Μάχη μεταξύ Hamilton, Ricciardo, Rosberg δείχνουν βάσει των αποδόσεων τους οι στοιχηματικές ιστοσελίδες με τον πρώτο να έχει πάντα σύμφωνα με τις αποδόσεις ελαφρύ προβάδισμα. Εμείς θα επιλέξουμε τον Ricciardo, αφού με τον χρόνο που πέτυχε την Πέμπτη έδειξε ικανός να πάρει την πρώτη θέση στο grid του αγώνα (3.50 interwetten).\nΤρείς επιλογές head to head θα δώσουμε για τα προκριματικά. Επιλέγουμε αρχικά το Kvyat να επικρατήσει του Sainz (2.00 Bet365), στον δεύτερο του αγώνα στην Toro Rosso. Δεύτερη μας επιλογή είναι ο Alonso να επικρατήσει του Button στην εσωτερική μάχη της Mclaren (1.81 stoiximan). Κλείνουμε με μία έκπληξη, η οποία είναι ο Gutierrez να επικρατήσει του Grosjean στην επίσης εσωτερική μάχη, αυτή την φορά στην ομάδα της Haas (3.30 Interwetten).


Ηπατολόγοι Λάρισα | vrisko.gr\nΑρχική > Νομός ΛΑΡΙΣΑΣ > Λάρισα > Ηπατολόγοι\nΗπατολόγοι , Λάρισα\nΦώτης Δημήτριος Ε.\nΡούσβελτ 32, Λάρισα, 41222, ΛΑΡΙΣΑΣ\nΠαππάς Βασίλειος Κ.\nΠαλαμά Κωστή 1 & Παναγούλη Α., Λάρισα, 41223, ΛΑΡΙΣΑΣ\nΟ ηπατολόγος είναι ο ειδικευμένος εκείνος γιατρός που ασχολείται με τη λειτουργία και τις παθολογικές καταστάσεις του ήπατος. Εδώ θα βρείτε όλους τους ηπατολόγους σε Λάρισα. Βρείτε τον ηπατολόγο που σας ενδιαφέρει σε Λάρισα και μέσα από την υπηρεσία Δρομολόγηση θα λάβετε αναλυτικές οδηγίες πρόσβασης.\nΗπατολόγοι Λάρισας Ηπατολόγοι


Τα χείλη και τα χέρια αγαπούν Protective Repair Stick και Nourishing Hand Cream από την Embryolisse γιατί ξέρουν να αντιμετωπίζουν το κρύο και τις συνέπειες του. Μετά από τόσο κρύες μέρες σίγουρα το δέρμα μας έχει υποστεί μεγάλη ταλαιπωρία με αποτέλεσμα να έχουμε άμεση ανάγκη την ενυδάτωση και την προστασία.\nΟι σύμμαχοί μας στις επιπτώσεις του κρύου έρχονται από την Embryolisse, κι επειδή ο χειμώνας είναι ακόμα εδώ, οφείλουμε να προστατεύσουμε τα σημεία που εκτίθενται περισσότερο στις καιρικές συνθήκες και να τα ενυδατώσουμε με τα κατάλληλα προϊόντα. Μια κρέμα χεριών και ένα Stick χειλιών θα κάνουν τις κρύες μας μέρες λίγο πιο όμορφες.\nΤο πρώτο σημείο του σώματος που εμφανίζει σημάδια ξηρότητας είναι τα χείλη. Το Protective Repair Stick είναι ιδανικό για τα σκασμένα, ξηρά και αφυδατωμένα χείλη με άμεση, θρεπτική, καταπραϋντική και ενυδατική δράση. Περιέχει φυσικά ενεργά συστατικά και βιταμίνη Ε για απαλά και λεία χείλη.\nΚρέμα χεριών για εντατική επανόρθωση. Τα χέρια είναι ένα επίσης πολύ ευαίσθητο σημείο του σώματος, συνεχώς εκτεθειμένο στις κλιματικές αλλαγές. Η Nourishing Hand Cream είναι πλούσια σε θρεπτικά και επανορθωτικά συστατικά, καθώς και συστατικά αποκατάστασης των λιπιδίων. Προσφέρει στα ταλαιπωρημένα χέρια την ενυδάτωση και τη λείανση που χρειάζονται, αφήνοντάς τα με μία αίσθηση άνεσης και υπέροχης απαλότητας. Με καθημερινή χρήση, προλαμβάνει επίσης τα σημάδια γήρανσης των χεριών.\nΓιατί ο χειμώνας καλά κρατεί!\nPrev post: Χρόνια πολλά Apivita μας!Next post: Beaute την Κυριακή με την αγαπημένη μου Yves Rocher Greece!


Τσιάμης Αποστόλης προσωπικό Ιστολόγιο: Εκδήλωση του 1ου Δημοτικού Ιτέας\nΕκδήλωση του 1ου Δημοτικού Ιτέας\nΠραγματοποιήθηκε με μεγάλη επιτυχία η εκδήλωση του Συλλόγου Γονέων και Κηδεμόνων του 1ου Δημοτικού της παρουσίασης των βιβλίων του Κώστα Στοφόρου. Στην εκδήλωση συμμετείχε η Θεοδοσία Καραγιάννη σχολική ψυχολόγος και σύμβουλος Γονέων.\nΣτην εκδήλωση ήρθαν περί τα 40 άτομα που αν τα συγκρίνουμε με την προσέλευση των γονέων σε διάφορες Συνελεύσεις θεωρούμε ότι ήταν αρκετά. Στην εκδήλωση ήταν ...\nκαθηγητές από τα σχολεία της πόλης αλλά δυστυχώς έλαμψαν δια της απουσίας τους οι Δάσκαλοι των σχολείων μας.\nΗ συζήτηση που έγινε έδειξε την ανάγκη των γονέων να συζητήσουν για αυτά τα προβλήματα που αντιμετωπίζουν με τα παιδιά τους ενώ η βοήθεια που πήραμε από τους εισηγητές αυτής της εκδήλωσης ήταν πολύ σημαντική.\nΠουλήθηκαν στην εκδήλωσή μας 34 βιβλία και εισέπραξε ο σύλλογός μας από την πώληση αυτή 68 ευρώ.\nΔεν ξέρω πως σας φαίνονται η προσέλευση και τα νούμερα, αν ήταν ικανοποιητικά ή όχι, αυτό που κατακτήσαμε σαν Σύλλογος ήταν ότι καταφέραμε να οργανώσουμε κάτι πρωτόγνωρο για τον τόπο μας και να φύγουν ενθουσιασμένοι οι γονείς από την εκδήλωση που συμμετείχαν.\nΈνα μεγάλο ευχαριστώ στον Κώστα Στοφόρο και την Θεοδοσία Καραγιάννη.\nΑναρτήθηκε από Admin στις 7:39 π.μ.\nΕτικέτες Σύλλογος Γονέων 1ου Δημοτικού\nΕπιφανειακές εξορύξεις στο Λιδορίκι


Στρατηγική Μάρκετινγκ Με Γνώμονα Τον Πελάτη (Επεξήγηση)\nΣτρατηγική μάρκετινγκ με γνώμονα τον πελάτη\nΤι είναι μια στρατηγική μάρκετινγκ με γνώμονα τον πελάτη;\nΗ στρατηγική μάρκετινγκ που βασίζεται στον πελάτη βασίζεται στις προσδοκίες των πελατών. Οι εταιρείες πρέπει να προετοιμάσουν σωστά αυτή τη στρατηγική διότι περιέχει τις δηλώσεις αποστολής και τους μελλοντικούς στόχους. Η στρατηγική δημιουργείται από ανώτερα διοικητικά στελέχη.\nΟ συνδυασμός ενεργειών μάρκετινγκ και εργαλείων που αναφέρονται στη στρατηγική έχουν συχνά μακροπρόθεσμα αποτελέσματα. Οι δράσεις έχουν ως στόχο να αποδώσουν μεγάλη αξία στους πελάτες και να δημιουργήσουν μια αποτελεσματική και πιστή σχέση με τους πελάτες. Η στρατηγική πρέπει να οικοδομήσει ικανοποίηση και αφοσίωση. Στη συνέχεια, οι εταιρείες μπορούν να μετρήσουν την ικανοποίηση των πελατών και να αξιολογήσουν το αντίκτυπο της στρατηγικής.\nΠοιος είναι ο ορισμός της στρατηγικής μάρκετινγκ με γνώμονα τον πελάτη;\nΜια στρατηγική μάρκετινγκ με γνώμονα τον πελάτη είναι μια στρατηγική δραστηριοτήτων μάρκετινγκ μιας δεδομένης εταιρείας, η οποία ο κύριος στόχος της είναι να ικανοποιήσει τις προσδοκίες και τις ανάγκες των πελατών. Αυτός ο τύπος στρατηγικής θα πρέπει να περιέχει ακριβείς κατευθυντήριες γραμμές και στόχους που ο οργανισμός θέλει να επιτύχει εφαρμόζοντας τις υποθέσεις.\nΠώς να δημιουργήσετε μια στρατηγική μάρκετινγκ με γνώμονα τον πελάτη;\nΓια να δημιουργήσετε μια στρατηγική μάρκετινγκ με γνώμονα τον πελάτη, πρέπει πρώτα να ορίσετε τον ακριβή στόχο που θέλουμε να επιτύχουμε ως οργανισμός. Σε αυτή την περίπτωση, θα είναι ένας στόχος που σχετίζεται με την υλοποίηση των αναγκών και των προσδοκιών του πελάτη. Στα επόμενα βήματα, καθορίστε ποιες δραστηριότητες μάρκετινγκ πρέπει να κάνετε για να επιτύχετε τον στόχο.\nΧρειάζεται η επιχείρησή σας μια στρατηγική μάρκετινγκ με γνώμονα τον πελάτη;\nΚάθε επιχείρηση χρειάζεται μια στρατηγική μάρκετινγκ με επίκεντρο τον πελάτη. Χάρη σε αυτή, είναι γνωστό ποια βήματα πρέπει να κάνει η εταιρεία στον τομέα του μάρκετινγκ για να ικανοποιήσει τις ανάγκες και τις προσδοκίες του πελάτη. Η στρατηγική καθορίζει το πλαίσιο δράσεων και επιτρέπει την τακτική ανάλυση του κατά πόσον είμαστε κοντά στον επιθυμητό στόχο.


ΚΑΡΦΩΤΙΚΟ: Κατάρ και Τουρκία συνένοχοι σε όλα\nΚατάρ και Τουρκία συνένοχοι σε όλα\nΔεν είναι όπως τα ξέρατε… Αυτή τη φορά η κατάσταση είναι πιο σοβαρή από ποτέ…\nΠολύ μπερδεμένο το περιβάλλον… Η λίμνη αίματος της Μέσης Ανατολής ετοιμάζεται για ακόμη πιο αιματηρές μέρες. Μια ακόμη...\n... "άνοιξη" είναι προ των πυλών. Και σύμφωνα με όσα λέει ο Σύρος δημοσιογράφος και φίλος μας Χιουσνού Μαχαλλί, αυτή η "άνοιξη" θα είναι πολύ πιο αιματηρή από την πρώτη…\nO Μαχαλλί μάντης δεν είναι, αλλά στις προβλέψεις ποτέ δεν έπεσε έξω. Μάλιστα λέει πως "Θα ήθελα πολύ να κάνω λάθος" και προσθέτει πως "Σε αυτή την δεύτερη άνοιξη εμπεριέχεται και η Τουρκία". Άδικο δεν έχει. Η Τουρκία μπήκε σε μεγάλους μπελάδες. Άλλωστε στην Μέση Ανατολή δεν έμεινε χώρος και χώρα με την οποία να μην συγκρούστηκε…\nΣτο Ιράκ έχασε… Σε Αίγυπτο, Λιβύη και Συρία έχασε… Θα θυμάστε βέβαια πως περηφανευόταν ο Ερντογάν σε σχέση με τον Άσαντ… Έλεγε τόσο αδίστακτα, πως είναι θέμα χρόνου να φύγει ο Άσαντ… Με τον ειδικό του "στρατηγικού βάθους" Αχμέτ Νταβούτογλου να είναι δίπλα του… Και μαζί του μετείχαν σε αυτή την χορωδία και όλοι οι κόλακες αρθρογράφοι… Ρίξτε μια ματιά στο αρχείο…\nΟ Άσαντ δεν έφυγε, αλλά κέρδισε μια μεγάλη νίκη… Χτες η Ρωσία έκανε δήλωση πως "Σε μεγάλο μέρος της Συρίας ο πόλεμος τέλειωσε". Ο Άσαντ βγαίνει από το σπίτι του, περπατά μόνος, πήγε στο παζάρι, μπήκε μέσα στο πλήθος, συνομίλησε με τους μανάβηδες, χάιδεψε τα παιδιά… Την ώρα που εκείνος ανακηρύσσει την νίκη, ο Ερντογάν ψάχνει λιμάνι να προσφύγει… Έκπληκτος…\nΣτριμωγμένος στην γωνία από την κρίση με το Κατάρ… Καταδικασμένος σε αποτυχία με το Κατάρ… Το Κατάρ έχει επενδύσεις 19 δισ. $ στην Τουρκία. Δεν απέμεινε εταιρία, έδαφος και παραλιακό σπίτι που να μην αγόρασε. Ακόμη και το Digiturk που καθημερινά βλέπουμε ανήκει σε εκείνους.\nΑναμφίβολα είναι πολύ κωμικό και παράλογο να κατηγορεί το Σαουδαραβικό βασίλειο το Κατάρ για στήριξη της ISIS. Διότι όλοι μαζί στήριξαν την ISIS. Σαουδάραβες, Κατάρ και Τουρκία… Και τώρα κατηγορούν ο ένας τον άλλο για τρομοκρατική δράση… Οι Σαουδάραβες που κατηγορούν το Κατάρ για την τρομοκρατία, άρχισαν να λένε τα ίδια και για την Τουρκία. Σαουδάραβας αξιωματούχος αποκάλεσε τον Ερντογάν "μέλος της ISIS"…\nΑυτά δεν είναι καθόλου καλοί οιωνοί… Αυτό μάλιστα που ξεχείλισε το ποτήρι ήταν η στάση του Ερντογάν που πήρε θέση δίπλα στο Κατάρ και σηκώθηκε να στείλει στρατό εκεί. Ερέθισε πολύ τους Σαουδάραβες. Ο Ερντογάν παίρνοντας θέση δίπλα στο Κατάρ, βρέθηκε να έχει απέναντι του όλη την αραβική κοινότητα.\nΚαι το σημαντικότερο είναι το εξής: Πως πίσω από αυτήν την κοινότητα υπάρχει η Αμερική… Ποιος πιστεύετε πως έδωσε το έναυσμα για την κρίση στο Κατάρ; Διαμέσου του Κατάρ στρέφονται κατά της Τουρκίας. Το αντιλαμβάνεστε; Μαζί με την τελευταία κρίση στην Μέση Ανατολή, άρχισαν να σκληραίνουν και οι φωνές που υψώνονται στην Ευρώπη κατά της Τουρκίας. Η Ευρώπη για κάποιο λόγο τώρα θυμήθηκε τις παραβιάσεις ανθρωπίνων δικαιωμάτων στην Τουρκία… (afrika, πολίτης)


SFTP - filezilla.varago.net\nΕνώ το πρωτόκολλο FTPS προσθέτει ένα επίπεδο ασφαλείας στο πρωτόκολλο FTP, το SFTP είναι ένα τελείως διαφορετικό πρωτόκολλο που βασίζεται στο SSH (Secure Shell). Αντίθετα με τα FTP και FTPS, το SFTP χρησιμοποιεί μόνο μια κρυπτογραφημένη σύνδεση, που κρυπτογραφεί ταυτόχρονα τα στοιχεία σύνδεσης και τα μεταφερόμενα αρχεία.\nΤο SFTP παρέχει δυο μεθόδους για επαλήθευση της σύνδεσης.\nΣτην πρώτη, όπως και με το FTP, μπορούμε να χρησιμοποιήσουμε απλά username και password, τα οποία όμως μεταδίδονται κρυπτογραφημένα, προσθέτοντας επιπρόσθετη ασφάλεια. Στη δεύτερη, μπορούμε να χρησιμοποιήσουμε κλειδί, δηλ ένα αρχείο κειμένου που περιέχει συγκεκριμένο κείμενο και το οποίο διαθέτουμε μόνο εμείς και ο server, στον οποίο θέλουμε να συνδεθούμε. Ο server – στόχος συγκρίνει το κλειδί μας με το δικό του και αν τα βρει απολύτως ίδια, τότε και μόνο τότε επιτρέπει τη σύνδεση.


WD 40 FLEXI\nWD-40 MULTI USE FLEXIBLE 600 ML+WD-40 SMART STRAW 450 ML+WD-40 200 ML\nΤο ειδικό εύκαμπτο σωληνάκι 18cm διατηρεί το σχήμα που του δίνεται.\nΠΡΟΣΦΟΡΑ 3 ΜΕΓΕΘΗ-ΤΥΠΟΙ!! WD40 Multi-Use Product Flexible 600ml με εύκαμπτο ακροφύσιο για εύκολη πρόσβαση παντού ή ευρύ ψεκασμό. Έξυπνο, ευέλικτο και οικονομικό στη χρήση. Προστατεύει τα μέταλλα από τη σκουριά και την διάβρωση, διεισδύει σε μπλοκαρισμένους μηχανισμούς, απομακρύνει την υγρασία και λιπαίνει σχεδόν τα πάντα.. Το ειδικό εύκαμπτο σωληνάκι 18cm διατηρεί το σχήμα που του δίνεται. Με τον τρόπο αυτό, όταν το σωληνάκι είναι ανασηκωμένο, μπορείτε να ψεκάσετε σε δύσκολα προσβάσιμα σημεία που απαιτούν ακρίβεια στην εφαρμογή. Όταν το σωληνάκι είναι κατεβασμένο, μπορείτε να πραγματοποιήσετε ευρύ ψεκασμό. Προσοχή: Υπερβολικό λύγισμα μπορεί να σπάσει το σωληνάκι. Ισχυρό μεταλλικό σωληνάκι που δεν λιώνει. Βαλβίδα 360° επιτρέπει τον ψεκασμό σε όρθια ή ανάποδη θέση καθιστώντας κάθε εργασία εφικτή. Προστατεύει από την σκουριά όλα τα ηλεκτρικά μέρη. Διεισδύει σε κολλημένους μηχανισμούς και τους ελευθερώνει. Λιπαίνει μηχανισμούς και εξαρτήματα εξασφαλίζοντας τη λειτουργία τους χωρίς τριβή. Απομακρύνει γράσο, βρωμιά, λιπαρές ουσίες. Προστατεύει μεταλλικές επιφάνειες από τη σκουριά και τη διάβρωση. Συνιστάται για να ξεμπλοκάρει τα παξιμάδια του συμπλέκτη πίσω από τον κινητήρα και να λιπαίνει βαλβίδες του κινητήρα με δύσκολη πρόσβαση. Διευκολύνει υδραυλικές εργασίες σε στενά μέρη και την τοποθέτηση σιφονιών κάτω από νιπτήρες, μπανιέρες, κλπ.


Σύνθημα νίκης - απάντησης | Άρθρα | Ελευθεροτυπία\nΟ ΜΙΤΣΕΛ, ΚΑΥΣΤΙΚΟΣ ΚΑΤΑ ΤΟΥ ΤΕΧΝΙΚΟΥ ΤΗΣ ΜΑΛΜΕ, ΖΗΤΗΣΕ ΤΡΙΠΟΝΤΟ ΚΑΙ ΣΕΒΑΣΜΟ\nΣήκωσε το γάντι ο Μίτσελ στις αιτιάσεις του προπονητή της Μάλμε Αγκε Χαρέιντε και ανέβασε τους τόνους, στέλνοντας κι ένα μήνυμα στους ποδοσφαιριστές του εν όψει της αποψινής κρίσιμης αναμέτρησης (21.45, ΝΕΡΙΤ) για τη 2η αγωνιστική του Τσάμπιονς Λιγκ.\nΟρκος νίκης απ' τους «ερυθρόλευκους» στο γήπεδο όπου θα γίνει απόψε το ματς Με λεπτό χιούμορ («Δεν μας επηρέασαν όσα είπε, ίσα ίσα μας διασκέδασε») έδωσε χαμογελώντας σύνθημα νίκης, η οποία θα αυξήσει τις πιθανότητες πρόκρισης του Ολυμπιακού στους «16» και θα βγάλει ταυτόχρονα νοκ-άουτ τους Σουηδούς, όντας στους 0 βαθμούς.\nΟι περιφρονητικές δηλώσεις των προηγούμενων ημερών ήταν μια αφορμή για χρήσιμα μαθήματα σεβασμού από τον Μίτσελ.\n«Από τότε που ήμουν μικρός, και λυπάμαι που θα το πω, το πρώτο που με δίδαξαν ήταν να σέβομαι τον αντίπαλο. Ενημερώνω τον προπονητή της Μάλμε ότι αυτό το έμαθα στη Ρεάλ Μαδρίτης! Να σέβομαι τον κάθε αντίπαλο. Ξέρουμε ότι ο κάθε προπονητής έχει τον τρόπο του, όμως εγώ βλέπω τη Μάλμε ακριβώς όπως είχα δει την Ατλέτικο. Εύχομαι στη Μάλμε τα καλύτερα, τη σέβομαι απόλυτα. Ισως αν ο προπονητής της είχε παίξει στη Ρεάλ ή είχε προπονήσει τον Ολυμπιακό θα καταλάβαινε καλύτερα. Η δική μου εποχή της δόξας έχει περάσει, γιατί αυτό ήταν όταν ήμουν παίκτης. Και πρωταγωνιστές είναι οι παίκτες».\nΠριν σοβαρέψουν τα πράγματα, στην αρχή της συνέντευξης Τύπου ο Ισπανός ήταν και ειρωνικός:\n«Συμφωνώ απολύτως με τον προπονητή της Μάλμε με όσα είπε. Δείχνει ότι γνωρίζει καλά την ιστορία μας. Συμπληρώνουμε 100 ματς στην Ευρώπη. Είμαστε περήφανοι που είμαστε Ελληνες, που μετέχουμε σε διοργάνωση με τις κορυφαίες ομάδες Αγγλίας, Ισπανίας. Θα προσπαθήσουμε λοιπόν, αν και είμαστε χειρότεροι. Αν είναι τόσο πετυχημένος στο γήπεδο όσο και στις αίθουσες Τύπου, τότε θα έχουμε λίγα πράγματα να κάνουμε».\nΓια τον αρχηγό Γιάννη Μανιάτη το παιχνίδι «θέλει συγκέντρωση από την αρχή, είναι δύσκολο». Στόχος; Τι άλλο, «η νίκη».\nΗ άσχημη εμφάνιση με τον Ατρόμητο ταρακούνησε τους «ερυθρόλευκους», που δεν μπορούν να χωνέψουν την ήττα.\n«Πρέπει να αλλάξουμε σελίδα. Συμβαίνουν αυτά στο ποδόσφαιρο. Ηταν μια κακή ημέρα και θα την ξεχάσουμε. Τα ματς του Τσάμπιονς Λιγκ είναι διαφορετικά κι εμείς πρέπει να συνεχίσουμε πετυχημένα», υποστήριξε ο Τσόρι Ντομίνγκες, ενώ ο Τζίμι Ντουρμάζ, που αναδείχτηκε στη Μάλμε και λόγω προϋπηρεσίας (2008-12, 91 συμμετοχές-14 γκολ) ίσως κληθεί να δώσει λύσεις, ανέφερε:\n«Δεν υπάρχει άλλη τόσο ποιοτική και καλή ομάδα στη Σουηδία. Περιμένω να παίξουν πιο αμυντικά στην Ευρώπη συγκριτικά με το πρωτάθλημα της χώρας».\nΟταν ο Μίτσελ ρωτήθηκε από τους Σουηδούς δημοσιογράφους αν θα παίξει ο Ντουρμάζ, απάντησε αστειευόμενος: «Ρωτήστε τον προπονητή της Μάλμε, θα ξέρει... Μας έχει μελετήσει πολύ».\nΟσον αφορά το σχήμα με το οποίο θα παραταχθεί ο Ολυμπιακός, ο κορμός δεν αλλάζει. Η άμυνα, ίδια κι απαράλλαχτη, με Αμπιντάλ (που συγκλόνισε, μιλώντας στο ισπανικό ραδιόφωνο «Onda Cero»: «Είμαι ακόμη ζωντανός, πέρασα δύσκολες στιγμές, αλλά ήμουν τυχερός να έχω γύρω μου καλούς ανθρώπους, κάθε λεπτό έχει ξεχωριστή σημασία και νιώθω πλέον πως κάθε στιγμή είναι ένα δώρο για μένα, είναι απαραίτητο να μην τα παρατάμε, ακόμη κι αν υπάρχουν λίγες πιθανότητες»), Μποτία δίδυμο σέντερ-μπακ, ενώ μία θέση παίζεται στην επίθεση μεταξύ Αφελάι και Ντουρμάζ.\nΗ πιθανή ενδεκάδα του Ολυμπιακού:\nΡομπέρτο, Ελαμπντελαουί, Μαζουάκου, Μποτία, Αμπιντάλ, Μιλιβόγεβιτς, Κασάμι, Μανιάτης, Αφελάι, Ντομίνγκες, Μήτρογλου.\nΔιαιτητής του αγώνα είναι ο Ρώσος Σεργκέι Καράσεφ.\n** Τιτανομαχία Ατλέτικο - Γιουβέντους στο Βιθέντε Καλδερόν\nΑν η ποδοσφαιρόφιλη Ελλάδα στρέφει την προσοχή της στο Μάλμε, η υπόλοιπη Ευρώπη ενθουσιάζεται με το άλλο παιχνίδι του Ομίλου, αυτό που θα γίνει την ίδια ώρα στη Μαδρίτη: Ατλέτικο-Γιουβέντους. Η πρωταθλήτρια Ισπανίας και η πρωταθλήτρια Ιταλίας, στο ίδιο γήπεδο. Πιο ελκυστικό, δεν γίνεται.\nΤο τρίποντο που μάζεψε ο Ολυμπιακός στην πρεμιέρα απαγορεύει σκέψεις για τυχόν εξοικονόμηση δυνάμεων. Οι δύο μονομάχοι θα εμφανιστούν πλήρεις στο στάδιο Βιθέντε Καλδερόν. «Για εμάς, θα είναι σαν τελικός», είπε ο Ντιέγο Σιμεόνε. «Δεν περιμένω μια Γιουβέντους κλεισμένη στην περιοχή της. Δεν είναι φτιαγμένη για να παίζει με αντεπιθέσεις αυτή η ομάδα». Ο Ιταλός της Ατλέτικο, ο Αλέσιο Τσέρτσι, είναι αμφίβολος λόγω τραυματισμού. Γαλουχημένος στην Τορίνο και παλαιότερα στη Ρόμα, έχει μάθει να βλέπει την ασπρόμαυρη φανέλα της «Κυρίας» σαν κόκκινο πανί.\nΗ Γιουβέντους μετράει 10-0 τέρματα στο «Καμπιονάτο» και 3 βαθμούς στο ευρωπαϊκό της σακούλι. Ο Μαξ Αλέγκρι θα ρίξει στη γνώριμη αρένα της Μαδρίτης τον Ισπανό Γιορέντε, αλλά αποχαιρέτησε για ένα μήνα τον τραυματισμένο Ρόμουλο. Η αυλαία της 2ης αγωνιστικής του Τσάμπιονς Λιγκ ανοίγει νωρίς απόψε (7μ.μ.), με Ζενίτ-Μονακό.


Αντιδράσεις για την καταδρομική επίθεση στο ΑΤ Ομόνοιας | Η ΚΑΘΗΜΕΡΙΝΗ\n16 Οκτωβρίου, 2018 16.10.2018 • 07:49\nΗ Ένωση Αστυνομικών Υπαλλήλων Αθηνών που πραγματοποιεί αυτή την ώρα παράσταση διαμαρτυρίας έξω από το συγκεκριμένο αστυνομικό τμήμα, σε ανάρτησή της στο Facebook μιλά για δολοφονική επίθεση με δράστες τους «γνωστούς και χαϊδεμένους».\n«Ακόμα μια δολοφονική επίθεση από τους "γνωστούς και χαϊδεμένους" εναντίον συναδέλφων μας. Αλήθεια ποιος αγωνιστικός λόγος υποκίνησε αυτήν την ενέργεια; Η Ένωσή μας έχει καταγγείλει από καιρό την αποδόμηση υπημερεσιών που μπορούν να αντιμετωπίσουν τέτοια φαινόμενα. Η Ηγεσία απαντά με τη σύσταση πεζών περιπολιών τη χρησιμότητα των οποίων έχουμε από καιρό καταγγείλει. Δυστυχώς όμως οι συνάδελφοι της ανωτέρω υπηρεσίας δέχθηκαν το μένος των μπαχαλάκηδων και αλήθεια περιμένουμε να μας πουν οι ιθύνοντες με ποιον εξοπλισμό περίμεναν να τους αντιμετωπίσουν. H Ένωση Αθηνών αύριο 16 Οκτωβρίου & ώρα 11:45 θα πραγματοποιήσει παράσταση διαμαρτυρίας έξω από το Α.Τ. Ομόνοιας όπου οι συνάδελφοί μας δέχθηκαν δολοφονική επίθεση. Ήταν η πρώτη "επιτυχημένη" μέρα της εμφανούς αστυνόμευσης, γι' αυτό μάλλον σουλάτσαραν ανενόχλητοι όλοι αυτοί. Ήταν δίκαιο (οι πεζές) και έγινε πράξη.\nΤο ΚΚΕ επίσης καταδίκασε την επίθεση κουκουλοφόρων στο αστυνομικό τμήμα Ομόνοιας, που είχε ως αποτέλεσμα τον τραυματισμό τεσσάρων αστυνομικών. Μάλιστα σε ανακοίνωσή του σημειώνει ότι «αυτές οι ενέργειες δεν έχουν καμία σχέση με τη λαϊκή πάλη και το μόνο που πετυχαίνουν είναι να δίνουν άλλοθι σε όσους θέλουν να συκοφαντήσουν τους αγώνες του λαού και να επιβάλλουν κλίμα αστυνομοκρατίας και καταστολής».\nΠρόκληση χαρακτηρίζει την επίθεση στο Α.Τ Ομόνοιας και ο Δήμαρχος Αθηναίων Γ. Καμίνης που κατηγορεί την κυβέρνηση ότι οι βόμβες μολότοφ είναι «μέρος της κανονικότητας».\nΗ επίθεση στο ΑΤ Ομόνοιας αποτελεί πρόκληση. Η έλλειψη αποτελεσματικού σχεδίου, αποφασιστικότητας και η ατιμωρησία ξεπερνούν κάθε όριο αντοχής. Η κυβέρνηση έχει αποφασίσει ότι οι μολότοφ στην Τοσίτσα, το ΑΤ της Καλλιδρομίου και τα γραφεία του ΠΑΣΟΚ είναι μέρος της κανονικότητας.\n— Georgios Kaminis (@KaminisG) 16 Οκτωβρίου 2018


Πρωτεΐνη – Encyclopædia.org\nΟι πρωτεΐνες είναι μεγάλα βιομόρια ή μακρομόρια, αποτελούμενα από μία ή περισσότερες μακρές αλυσίδες υπολειμμάτων αμινοξέων. Οι πρωτεΐνες εκτελούν ένα τεράστιο φάσμα λειτουργιών εντός των οργανισμών, συμπεριλαμβανομένης της κατάλυσης των μεταβολικών αντιδράσεων, της αντιγραφής του DNA, της απόκρισης σε ερεθίσματα, της παροχής δομής στα κύτταρα και των οργανισμών και της μεταφοράς μορίων από τη μια θέση στην άλλη. Οι πρωτεΐνες διαφέρουν μεταξύ τους κυρίως στην αλληλουχία αμινοξέων τους, η οποία υπαγορεύεται από την αλληλουχία νουκλεοτιδίων των γονιδίων τους, και η οποία συνήθως οδηγεί σε αναδίπλωση πρωτεΐνης σε μια συγκεκριμένη τρισδιάστατη δομή που καθορίζει τη δραστηριότητά της.\nΜια γραμμική αλυσίδα καταλοίπων αμινοξέων ονομάζεται πολυπεπτίδιο. Μια πρωτεΐνη περιέχει τουλάχιστον ένα μακρύ πολυπεπτίδιο. Τα σύντομα πολυπεπτίδια, που περιέχουν λιγότερα από 20-30 υπολείμματα, σπάνια θεωρούνται πρωτεΐνες και συνήθως ονομάζονται πεπτίδια ή μερικές φορές ολιγοπεπτίδια. Τα μεμονωμένα υπολείμματα αμινοξέων συνδέονται μεταξύ τους με πεπτιδικούς δεσμούς και παρακείμενα υπολείμματα αμινοξέων. Η αλληλουχία των υπολειμμάτων αμινοξέων σε μια πρωτεΐνη ορίζεται από την αλληλουχία ενός γονιδίου, το οποίο κωδικοποιείται στον γενετικό κώδικα. Γενικά, ο γενετικός κώδικας καθορίζει 20 τυπικά αμινοξέα. αλλά σε ορισμένους οργανισμούς ο γενετικός κώδικας μπορεί να περιλαμβάνει σεληνοκυστεΐνη και – σε ορισμένες αρχαίες – πυρρολυσίνη. Λίγο μετά ή ακόμη και κατά τη διάρκεια της σύνθεσης, τα υπολείμματα σε μια πρωτεΐνη συχνά τροποποιούνται χημικά με μετα-μεταφραστική τροποποίηση, η οποία μεταβάλλει τις φυσικές και χημικές ιδιότητες, την αναδίπλωση, τη σταθερότητα, τη δραστηριότητα και, τελικά, τη λειτουργία των πρωτεϊνών. Ορισμένες πρωτεΐνες έχουν μη πεπτιδικές ομάδες συνδεδεμένες, οι οποίες μπορούν να ονομαστούν προσθετικές ομάδες ή συμπαράγοντες. Οι πρωτεΐνες μπορούν επίσης να συνεργαστούν για να επιτύχουν μια συγκεκριμένη λειτουργία και συχνά συνδυάζονται για να σχηματίσουν σταθερά συμπλέγματα πρωτεϊνών.\nΜόλις σχηματιστούν, οι πρωτεΐνες υφίστανται μόνο για μια ορισμένη περίοδο και στη συνέχεια αποικοδομούνται και ανακυκλώνονται από το μηχάνημα του κυττάρου μέσω της διαδικασίας αλλαγής πρωτεϊνών. Η διάρκεια ζωής μιας πρωτεΐνης μετράται ως προς τον χρόνο ημιζωής της και καλύπτει ένα ευρύ φάσμα. Μπορούν να υπάρχουν για λεπτά ή χρόνια με μέση διάρκεια ζωής 1-2 ημέρες σε κύτταρα θηλαστικών. Οι ανώμαλες ή αναδιπλωμένες πρωτεΐνες αποικοδομούνται ταχύτερα είτε λόγω στόχευσης για καταστροφή είτε λόγω ασταθούς.\nΌπως και άλλα βιολογικά μακρομόρια όπως οι πολυσακχαρίτες και τα νουκλεϊκά οξέα, οι πρωτεΐνες είναι ουσιαστικά μέρη των οργανισμών και συμμετέχουν σχεδόν σε κάθε διαδικασία εντός των κυττάρων. Πολλές πρωτεΐνες είναι ένζυμα που καταλύουν τις βιοχημικές αντιδράσεις και είναι ζωτικής σημασίας για το μεταβολισμό. Οι πρωτεΐνες έχουν επίσης δομικές ή μηχανικές λειτουργίες, όπως ακτίνη και μυοσίνη στους μυς και τις πρωτεΐνες στον κυτταροσκελετό, οι οποίες σχηματίζουν ένα σύστημα ικριωμάτων που διατηρεί το κυτταρικό σχήμα. Άλλες πρωτεΐνες είναι σημαντικές στην κυτταρική σηματοδότηση, στην ανοσοαπόκριση, στην κυτταρική πρόσφυση και στον κυτταρικό κύκλο. Στα ζώα, πρωτεΐνες χρειάζονται στη διατροφή για να παρέχουν τα απαραίτητα αμινοξέα που δεν μπορούν να συντεθούν. Η πέψη σπάει τις πρωτεΐνες για χρήση στο μεταβολισμό.\nΟι πρωτεΐνες μπορούν να καθαριστούν από άλλα κυτταρικά συστατικά χρησιμοποιώντας μια ποικιλία τεχνικών όπως υπερφυγοκέντρηση, καθίζηση, ηλεκτροφόρηση και χρωματογραφία. Η έλευση της γενετικής μηχανικής κατέστησε δυνατή μια σειρά μεθόδων για τη διευκόλυνση του καθαρισμού. Οι μέθοδοι που χρησιμοποιούνται συνήθως για τη μελέτη της δομής και της λειτουργίας των πρωτεϊνών περιλαμβάνουν την ανοσοϊστοχημεία, τη μεταλλαξογένεση κατευθυνόμενης θέσης, την κρυσταλλογραφία ακτίνων Χ, τον πυρηνικό μαγνητικό συντονισμό και τη φασματομετρία μάζας.


Όλα τα beauty trends που έρχονται την νέα χρονιά | Ομορφιά\nΌλα τα beauty trends που έρχονται την νέα χρονιά\n18 Δεκεμβρίου 2020 , Από: Ειρηλενα Θεοχάρη\nΌσο περνάνε οι μέρες για να αποχαιρετίσουμε το 2020, ανυπομονούμε για την νέα χρονιά και να γνωρίσουμε τα νέα beauty trends. Μπορεί να μην γνωρίζουμε τι έχει να μας φέρει η νέα χρονιά, γνωρίζουμε όμως πως θα έχει ενδιαφέρον. Σε ότι αφορά τον κόσμο της ομορφιάς και της νέες τάσης της μόδας. Οι κορυφαίοι οίκοι, εκτός από τις δράσεις για την καταπολέμηση της πανδημίας, ανυπομονούν να δημιουργήσουν ξανά.\nΣτο τέλος κάθε χρόνου, μαζί με τα γιορτινά μακιγιάζ και σύνολα, ανυπομονούμε να δούμε ποια θα είναι τα beauty trends που θα μας συνοδέψουν το νέο έτος.\nVegan καλλυντικά και συνθέσεις\nΠερισσότερο από άλλες φορές, η σωστή επιλογή προϊόντων έχει γίνει προτεραιότητα κάθε γυναίκας. Τα καλλυντικά όσο και τα προϊόντα με οικολογικές συνθέσεις, που δεν επιβαρύνουν το περιβάλλον. Δεν κάνουν πειράματα σε ζώα, είναι ξεκάθαρα το μέλλον της beauty κοινότητας. Ενημερώσου για τα συστατικά και τα τοξικά χημικά, που καλύτερα να αποφεύγεις στις συνθέσεις των προϊόντων που βάζεις στο πρόσωπο σου.\nΕστίαση στο Skincare\nΤην περίοδο του lockdown πολλές γυναίκες στράφηκαν στο skincare θέλοντας να φροντίσουν σωστά την επιδερμίδα τους. Το 2021 θα συνεχίσουμε με τον ίδιο τρόπο, αφού προς το παρόν τίποτα δεν φαίνεται να αλλάζει γύρω μας όσον αφορά την εξέλιξη της πανδημίας. Έτσι λοιπόν επενδύουμε σε κρέμες, έλαια προσώπου, μάσκες ομορφιάς αλλά και skincare gadgets που μπορούμε να χρησιμοποιούμε στο σπίτι. Κρέμα προσώπου με face oils. Μια σταγόνα από έλαιο προσώπου στην ενυδατική σου, θα αναβαθμίσει τη beauty ρουτίνα σου.\nΕπόμενο beauty trend μακιγιάζ ματιών\nΤα πάντα φέτος στρέφονται στα μάτια σου, μιας και είναι τα μόνα που μένουν ακάλυπτα λόγω της μάσκας. Αναμένεται να δούμε πιο extreme μακιγιάζ, με έντονα eyeliner, μεταλλικές σκιές και εντυπωσιακά smokey-eye looks, που θα απογειώσουν την εμφάνιση μας. Γενική τάση είναι τα φουτουrιστικά στοιχεία, έντονα χρώματα, glitter.\nΤο έντονο foundation και οι τεχνικές του contouring ανήκουν στο παρελθόν. Αγκαλιάζουμε και αγαπάμε τη φυσική επιδερμίδα. Αρχή της φυσικής επιδερμίδας ξεκινά από το skincare, αποφεύγοντας τα περιττά προϊόντα, που επιβαρύνουν το δέρμα μας.\nΜια τάση που δεν περιμέναμε να δούμε, πως τα πολύ έντονα και μεγάλα φρύδια που βλέπαμε non stop, θα αντικατασταθούν από πιο λεπτά. Οι πασαρέλες με συλλογές beauty looks, έδειξαν μια τάση στα πιο περιποιημένα και καλοσχηματισμένα φρύδια και όχι τόσο στα ατίθασα και φυσικά.


Ανέγερση κτιρίων με σαφές χρονοδιάγραμμα και σχεδιασμό υλοποίησης\nΆμεσο σχεδιασμό υλοποίησης για την απαλλοτρίωση οικοπέδων\nΕνοικίαση κατάλληλων κτιρίων έως ότου δοθεί οριστική λύση στο κτιριακό πρόβλημα των νηπιαγωγείων.\nΈλεγχο καταλληλότητας –αποκατάσταση και επισκευή σε αύλειους και εσωτερικούς χώρους\nΝα διατεθούν άμεσα χρήματα από τον τελευταίο προϋπολογισμό, που όπως ενημερωθήκαμε προβλέπει για συντηρήσεις σχολείων περίπου 2.800.000 ευρώ για να γίνουν παρεμβάσεις στα νηπιαγωγεία, στις αυλές τους αλλά και στο εσωτερικό τους. Η περίοδος των όποιων εργασιών γίνονται ανεμπόδιστα στο διάστημα εώς 11/9. Το Σεπτέμβρη θα πρέπει η εκπαιδευτική κοινότητα να μπορεί να υποδεχτεί τους μαθητές σε ασφαλής και αξιοπρεπή νηπιαγωγεία.\nΜέριμνα για τη μεταφορά των μαθητών που μετακινήθηκαν και καλούνται να φοιτήσουν σε νηπιαγωγεία μακριά από την κατοικία τους.\nΝα καλυφθούν οι ανάγκες των νηπιαγωγείων με το απαραίτητο βοηθητικό προσωπικό (σχολικοί βοηθοί, καθαριότητα, τραπεζοκόμοι)\nΜε βάση τα παραπάνω ζητούμε συνάντηση μαζί σας για όλα αυτά τα σοβαρότατα ζητήματα.


Περί τοῦ πνευματικοῦ κόσμου – Κύριος Ἰησοῦς Χριστός-Ὑπεραγία Θεοτόκος\nΌταν ήμουν στον ενοριακό ναό του Βλάσκι Ντολ ήρθε ένας χωρικός να με δει και να μου πει την ιστορία του. Να τι μου διηγήθηκε:\nΚαθόταν στα σκαλοπάτια του σπιτιού του , κουρασμένος έπειτα από ένα επίπονο μεροκάματο στα χωράφια, όταν εμφανίστηκε απ᾿ το πουθενά ένας ξένος. Ο χωρικός φαντάστηκε ότι ο άνθρωπος εκείνος ήταν κάποιος απρόσμενος επισκέπτης στο σπίτι του, αλλά ο ξένος τον προσκάλεσε να βαδίσουν για λίγο μαζί. Έτσι κι έγινε. Ο χωρικός δεν είχε ιδέα πού τον οδηγούσε ο ξένος. Στην πορεία, εμφανίστηκε έξαφνα μπροστά τους μια γυναίκα. Έλαμπε ολόκληρη. Ρώτησε:\n«Πού τον πηγαίνεις;» κι ο ξένος μονομιάς εξαφανίστηκε. Κατόπιν, ρώτησε τον παραξενεμένο χωρικό, «Ξέρεις πού βρίσκεσαι;». Εκείνος της απάντησε όχι. Τότε η γυναίκα του έδωσε ένα χαστούκι και ξαναέκανε την ερώτηση. Ο χωρικός συνέχιζε να μην αναγνωρίζει πού βρισκόταν. Η γυναίκα τον χαστούκισε για δεύτερη φορά και τότε εκείνος αναγνώρισε το σπίτι του και τα γύρω χωράφια. Η γυναίκα τού ζήτησε να γυρίσει σπίτι του. Ο χωρικός θέλησε να την ευχαριστήσει, αλλά εκείνη είχε ήδη εξαφανιστεί. Όταν πήγε σπίτι του, το πρώτο πράγμα που τον ρώτησε η σύζυγός του ήταν: «Τι είναι αυτό γύρω από τον λαιμό σου;». Εκείνος κοίταξε και είδε στο λαιμό του μια θηλιά. Ο ξένος -επρόκειτο προφανός για κάποιον δαίμονα- τον οδηγούσε να πάει να κρεμαστεί. Ο χωρικός μού ζήτησε να του δώσω μια μικρή χάρτινη εικόνα της Υπεραγίας Θεοτόκου, διότι πίστευε ότι ήταν εκείνη που τον έσωσε.\nΒλέπετε λοιπόν ότι κάποιες φορές ο Θεός επιτρέπει στην Υπεραγία Θεοτόκο ακόμα και να εμφανιστεί σε μας, προκειμένου να μας σώσει.\nΈνας άνθρωπος της ύλης δεν μπορεί να καταλάβει έναν πνευματικό άνθρωπο. Ό,τι λέει ένας πνευματικός άνθρωπος αποτελεί για τον άνθρωπο της ύλης μια φαντασία, διότι η ουράνια λογική είναι ολότελα διαφορετική από τη λογική του κόσμου τούτου. Ωστόσο, όταν συζητά κανείς με έναν άνθρωπο της ύλης μπορεί ίσως να τον κάνει να συμπεράνει ότι υπάρχει τελικά κάτι που κινεί τον κόσμο, και ότι υπάρχει αρμονία στο σύμπαν και δυσαρμονία στη γη.\nΕπομένως, οι υοί του φωτός έχουν κληθεί να λάμψουν με τη ζωή τους όσο περισσότερο μπορούν, ώστε να σκορπίσουν το φως παντού. Διότι ο Κύριος είπε, «Πῦρ ἥλθον βαλεῖν ἐπί τήν γῆν, καί τί θέλω εἰ ἤδη ἀνήφθη!» (Λουκ. 12: 49). Αυτό το πυρ είναι η θεία αγάπη.\nΕμείς οι χριστιανοί έχουμε κληθεί να σκορπίσουμε στη γη την ατμόσφαιρα του ουρανού, την αιωνιότητα, την αγάπη, την ειρήνη, την αλήθεια και την ηρεμία. Αλλά είναι πολύ δύσκολο, αφού εκ νεότητός μας έχουμε μάθει την οργή και την ανυπακοή· έχουμε εθιστεί στο να ανταποδίδουμε τα ραπίσματα και να προσεγγίζουμε τον καθένα με δυσπιστία καί επιφυλακτικότητα. Έχουμε επιτρέψει να μπει στην καρδιά μας πολύ κακό και πρέπει τώρα να απαλλαγούμε από δαύτο.\nΟ άγιος Ιωάννης ο Χρισόστομος μας διδάσκει ότι όλο το κακό προέρχεται πρωτίστος από μας και δευτερευόντως από τον διάβολο. Αν επαγρυπνούμε, τηρώντας κραταιό στην πίστη τον νου και την καρδιά μας, δεν έχει σε μας πρόσβαση ο διάβολος. Ο διάβολος ενεργεί μονάχα πάνω στους δικούς μας κακούς λογισμούς και επιθυμίες. Όταν οργιζόμαστε ή φθονούμε, ή όταν συντηρούμε μέσα μας για μεγάλο χρονικό διάστημα βίαια συναισθήματα απέναντι σε κάποιον, ανοίγουμε από μόνοι μας το παράθυρο της καρδιάς μας στους δαίμονες. Εκείνοι κατόπιν τρέφουν τις αμαρτίες μας και τις καλλιεργούν, κι εμείς δεν μπορούμε να τους ξεφορτωθούμε εύκολα. Ενίοτε βαλτώνουμε σε μια συγκεκριμένη αμαρτία για τόσο μεγάλο χρονικό διάστημα, που καθίσταται αυτή δεύτερη φύση μας. Σ᾿ αυτή την περίπτωση, μόνο ο Θεός μπορεί να μας σώσει, τόσο από τον ίδιο μας τον εαυτό όσο και από τα νύχια των δαιμόνων.\nΗ μετάβαση από αυτή τη ζωή στην αιωνιότητα είναι πολύ δύσκολη. Πριν από αυτό μας το πέρασμα, μπορούμε να προσευχηθούμε, αλλά μετά από αυτό δεν μπορούμε να κάνουμε τίποτα για τον εαυτό μας -μόνο τα αγαπημένα μας πρόσωπα μπορούν να μας βοηθήσουν με τις προσευχές τους. Στην κατάσταση που θα μας βρει ο Κύριος την ώρα του θανάτου μας, έτσι και θα μας κρίνει.\nΑυτός είναι και ο λόγος που πρέπει να προσευχόμαστε για τα αγαπημένα μας πρόσωπα που έχουν αναχωρήσει από αυτή τη ζωή· αυτό είναι το πιο σημαντικό που χρειάζονται από μας. Ο Κύριος εισακούει τις προσευχές μας, όταν προσευχόμαστε εκ καρδίας, ακόμα κι αν είμαστε μεγάλοι αμαρτωλοί. Ο Κύριος κοιτάζει συνεχώς μέσα στην καρδιά μας, οπότε αν στραφούμε προς το πρόσωπό Του εκ βάθους καρδίας, τότε κι Εκείνος θά είναι μαζί μας εκεί. Θα ακούσει τις προσευχές μας ακόμα κι αν είμαστε πολύ αμαρτωλοί, αλλά συνάμα θά περιμένει από μας να μετανοήσουμε όσο ακόμα είναι καιρός.\nΕμφανίστηκε σε όραμα κάποτε η Υπεραγία Θεοτόκος μπροστά σε κάποιον από τους Αγίους Πατέρες, ο οποίος ποθούσε να πληροφορηθεί πόσο γρήγορη είναι η κίνηση του πνεύματος. Του είπε: «Όταν ζητάμε μεσολάβηση, λαμβάνουμε συχνά βοήθεια άμεσα, ειδικά όταν βρισκόμαστε μεταξύ ζωής και θανάτου. Λαμβάνουμε βοήθεια άμεσα, αν κραυγάσουμε εκ βάθους καρδιάς». Η Υπεραγία Θεοτόκος απάντησε ότι το πνεύμα ανταποκρίνεται με την ταχύτητα της σκέψης κι ακόμα γρηγορότερα. Με τους λογισμούς μας μπορούμε να είμαστε παντού σε χρόνο μηδέν . Μπορεί να μήν έχουμε καν τον χρόνο να σκεφτούμε και η βοήθεια είναι κιόλας εδώ. Είναι μια ταχύτητα αφάνταστη. Ο νους του ανθρώπου μπορεί να διαπεράσει την αιωνιότητα μέσα σε μια και μόνο στιγμή.\n«Υπάρχει διαρκής πόλεμος μεταξύ καλού και κακού. Επιθυμούμε να είμαστε καλοί, αλλά τα πνεύματα της πονηρίας δεν θέλουν να έχουμε ούτε ένα καλό χαρακτηριστικό στην προσωπικότητά μας – μόνο αρνητικά. Γι᾿ αυτό και πρέπει να πολεμάμε. Δεν μπορούμε να πολεμάμε μόνοι μας, αλλά ο Κύριος είναι προστάτης μας, διότι από τη στιγμή που θα Του ζητήσουμε ειλικρινά να μας βοηθήσει, θα έρθει αμέσως προς βοήθειά μας.\nΚάποτε που ήμουν σε πολύ δύσκολη κατάσταση, είδα σε όραμα τον Σωτήρα να μου λέει ότι πρέπει να προσπέσω στην Υπεραγία Μητέρα Του, διότι εκείνη είναι η προστάτις των μοναχών. Αυτός είναι ο λόγος που πρέπει να πασχίζουμε διαρκώς· αυτός είναι ο λόγος που έχουμε «πόλεμο λογισμών». Αυτός ο πόλεμος των λογισμών δεν μαίνεται εναντίον σάρκας και αίματος, αλλά εναντίον των πονηρών πνευμάτων, που κρατούν τον αιώνα τούτο, (πρβλ. Εφεσ. 6, 12). Ο απόστολος Παύλος λέει, «Τόν ἀγῶνα τόν καλόν ἠγώνισμαι… τήν πίστιν τετήρηκα» (Β΄ Τιμ. 4:7).\nΓΕΡΩΝ ΘΑΔΔΑΙΟΣ ΤΗΣ ΒΙΤΟΒΝΙΤΣΑ, ΠΝΕΥΜΑΤΙΚΟΙ ΛΟΓΟΙ ΓΕΡΩΝ ΘΑΔΔΑΙΟΣ ΤΗΣ ΒΙΤΟΒΝΙΤΣΑ, ΛΟΓΙΣΜΟΙ, ΠΝΕΥΜΑΤΙΚΟΙ ΛΟΓΟΙ\nPrevious PostΠαναγία ἡ Προυσιώτισσα, Ἡ Κυρά τῆς Ρούμελης!\nNext PostΠῶς φαίνονται οἱ ἐκρήξεις τῶν ἡφαιστείων ἀπό τό διάστημα [εἰκόνες]\nἩ ἐπιστήμη μπροστὰ στὴν Σταύρωση καὶ τὴν Ἀνάσταση _Καθ. Μακρὴ_mp3\nἌν δέν ἐθισθεῖ κανείς στή νοερά εὐχή τοῦ Ἰησοῦ…\nὍταν ἀρχίζει κανεὶς νὰ ζεῖ κατὰ Χριστόν, τότε τὸν ἀποβάλλει ἡ κοινωνία


cinema: ΜΙΣΕΛ ΦΑΪΦΕΡ: «Νομίζω ότι ο κόσμος με έχει βαρεθεί»\nΜΙΣΕΛ ΦΑΪΦΕΡ: «Νομίζω ότι ο κόσμος με έχει βαρεθεί»\nΗ Μισέλ Φάιφερ απολαμβάνει τα φλας των φωτογράφων στην είσοδο της αίθουσας Βerlinale Palast την περασμένη Τρίτη\nΗ διάσημη ηθοποιός υποδύεται την ερωτευμένη ιερόδουλη στην ταινία εποχής «Cheri» που προβλήθηκε στο Φεστιβάλ Βερολίνου, όπου μας μίλησε για τα... κιλά της, την καριέρα σε ώριμη ηλικία και τα σχέδιά της\nΒΕΡΟΛΙΝΟ. Εχουν περάσει περίπου 20 χρόνια από τότε που η Μισέλ Φάιφερ είδε την καριέρα της να εκτοξεύεται στα ύψη χάρη στην επιτυχία των «Επικίνδυνων σχέσεων» που σκηνοθέτησε ο Στίβεν Φρίαρς σε σενάριο του Κρίστοφερ Χάμπτον.\nΣτο διάστημα που ως πέρυσι μεσολάβησε, οι τρεις τους δεν συναντήθηκαν ξανά για τη δημιουργία μιας ταινίας, κάτι που τελικά έγινε με το «Cheri» το οποίο πριν από λίγες ημέρες έκανε την παγκόσμια πρεμιέρα του εντός συναγωνισμού στο Φεστιβάλ Βερολίνου.\nΒασισμένη στο μυθιστόρημα της Κολέτ, η ταινία τοποθετείται στην παριζιάνικη μπελ επόκ των αρχών του αιώνα και αναφέρεται στην «επικίνδυνη σχέση» που αναπτύσσεται ανάμεσα σε μια πλούσια ιερόδουλη (Φάιφερ) με έναν κατά πολλά χρόνια νεότερό της (Ρούπερτ Φρεντ) ο οποίος τυγχάνει γιος μιας άλλης ιερόδουλης (Κάθι Μπέιτς), φίλης αλλά και ανταγωνίστριας της πρώτης. Κοστούμια, τουαλέτες, επαύλεις, καυστικό χιούμορ, δηλητηριώδεις ατάκες που «σκοτώνουν» ανάμεσα στις δύο εταίρες, ανάλαφρη διάθεση και ένας έντονος αλλά αδιέξοδος έρωτας πλάθουν τον κόσμο μιας ευχάριστης ψυχαγωγικής ταινίας για την οποία η Μισέλ Φάιφερ, αγέραστη, πανέμορφη αλλά και αρκετά «τρακαρισμένη», μας αφιέρωσε μισή ώρα από τον πολύτιμο χρόνο της.\n- Είναι εντυπωσιακό πόσο αδύνατη είστε...\n«Θυμάμαι τη γιαγιά μου. Ισα που επιβίωνε τρώγοντας μισό τοστ και κάτι ακόμη την ημέρα. Ηταν ευθυτενής αλλά δυνατή. Πώς είναι δυνατόν να τρώει τόσο λίγο, σκεφτόμουν. Να όμως που κι εγώ, όσο περνούν τα χρόνια, τρώω όλο και λιγότερο. Νομίζω ότι στα 70 θα τρέφομαι μόνο με αέρα. Με τίποτε δεν θα μπορούσα να με φανταστώ σαν μια τεράστια, χοντρή γουρούνα!».\n- Δίνετε σημασία στη διατροφή σας μόνο λόγω της δουλειάς σας;\n«Οταν εργάζομαι είναι σημαντικός παράγοντας. Ξυπνώ κάθε μέρα στις 4.30, τζόγκινγκ, γυμναστική, σωστή διατροφή. Οταν δεν εργάζομαι, όμως, μη νομίζετε ότι τηρώ και τόσο πολύ αυτό το πρόγραμμα».\n- Για ποιο λόγο εμφανίζεστε λιγότερο πια στον κινηματογράφο σε σχέση με τα παλαιότερα χρόνια;\n«Η αλήθεια είναι πως νομίζω ότι ο κόσμος με έχει βαρεθεί».\n- Μα κάθε άλλο...\n«Υπήρξε μια περίοδος που έπαιζα στη μια ταινία μετά την άλλη. Δεν ξέρω... Και ύστερα παντρεύτηκα, έκανα παιδιά... (σ.σ.: τα παιδιά της είναι 16 και 14 ετών.) Εξεπλάγην πάντως στη χθεσινή προβολή της ταινίας όταν είδα τόσο πολύ κόσμο να φωνάζει το όνομά μου. Δεν μπορούσα να το πιστέψω».\n- Γιατί εκπλαγήκατε; Δεν γίνεται να μη γνωρίζετε την αίσθηση που προκαλείτε στον κόσμο.\n«Οχι, δεν τη γνωρίζω. Πάντα εκπλήσσομαι. Για μένα ηθοποιοί που μπορούν να προκαλέσουν αυτή την αίσθηση είναι ο Τζακ Νίκολσον, ο Αλ Πατσίνο, ο Ρόμπερτ Ντε Νίρο...».\n- Μόνο άνδρες;\n«Η Μέριλ (σ.σ.: Στριπ). Η Τζούντι Ντεντς. Αυτοί είναι τα πρότυπα. Με τίποτε δεν μπορώ να εντάξω τον εαυτό μου ανάμεσά τους».\n- Μιλώντας με αμερικανίδες ηθοποιούς στα φεστιβάλ νιώθουμε ότι αν μια ηθοποιός περάσει τα 40 στο Χόλιγουντ, προτιμότερο είναι να αλλάξει επάγγελμα. Ωστόσο, ρόλοι όπως της Λέα ντε Λονβάλ που υποδύεστε στο «Cheri» αποδεικνύουν ακριβώς το αντίθετο. Ποια είναι η δική σας γνώμη;\n«Ο ρόλος της Λέα ήταν ξεχωριστός και η ευκαιρία που μου δόθηκε να την υποδυθώ ήταν επίσης ξεχωριστή. Θα πρέπει ωστόσο να πω ότι ενώ ως ηθοποιός βρίσκω πολύ ενδιαφέροντες ρόλους άνω των 40, οι ταινίες που γυρίζονται εστιασμένες σε αυτούς τους ρόλους είναι πολύ λιγότερες σε σχέση με τα προηγούμενα χρόνια. Δεν θα σταματήσω πάντως να παίζω ώσπου να πεθάνω».\n- Πώς προέκυψε το «Cheri»;\n«Πάνω απ΄ όλα ήταν ο Στίβεν Φρίαρς. Θα έκανα οτιδήποτε μου ζητούσε διότι του χρωστώ πολλά. Μου άρεσε όμως και το σενάριο, το οποίο φυσικά είναι του Κρίστοφερ Χάμπτον».\n- Στην ταινία έχετε αρκετές ερωτικές σκηνές με τον Ρούπερτ Φρεντ. Οι σκηνές αυτές εξακολουθούν να σας προκαλούν τη νευρικότητα που ενδεχομένως σας προκαλούσαν παλιότερα;\n«Δεν θα την αποκαλούσα νευρικότητα. Απλώς οι ερωτικές σκηνές δεν είναι οι καλύτερές μου. Οποτε γυρίζω τέτοιες σκηνές θέλω να τελειώνουν όσο γίνεται πιο γρήγορα. Σε κάνουν να αισθάνεσαι άβολα. Δεν μπορείς να αισθανθείς και τόσο άνετα όταν φιλιέσαι ή βρίσκεσαι στο κρεβάτι με έναν συνάδελφό σου και σε παρακολουθεί τόσος κόσμος από το συνεργείο κ.ο.κ. Ωστόσο είναι σκηνές σημαντικές για τη δραματουργική εξέλιξη της ιστορίας που λες».\n- Οι σκηνές που γυρίσατε με την Κάθι Μπέιτς έχουν πολύ χιούμορ διότι ανταγωνίζεστε σε κακία η μια την άλλη. Τις διασκεδάζατε εξίσου όταν τις παίζατε;\n«Το να μοιράζεσαι μια σκηνή μαζί με την Κάθι είναι ούτως ή άλλως διασκεδαστικό, διότι η Κάθι έχει τόσο καλή αίσθηση του χιούμορ και είναι τόσο θαυμάσια ηθοποιός που παίζοντας μαζί της νιώθεις ότι γίνεσαι καλύτερος. Οι σκηνές αυτές, όμως, ήταν οι πιο επεισοδιακές της ταινίας επειδή γυρίστηκαν λίγο έξω από το Παρίσι απ΄ όπου κάθε πέντε λεπτά περνούσε και ένα αεροπλάνο. Επρεπε να ξαναγυριστούν για την εγγραφή του σωστού ήχου. Για κάθε ηθοποιό, πάντως, η πρόκληση είναι πάντα μεγαλύτερη όταν οι σκηνές του έχουν μεγάλη διάρκεια, όπως συνέβη με τις σκηνές αυτές».\n- Ποια ήταν η εικόνα που είχατε σχηματίσει για τον κόσμο των εταίρων της μπελ επόκ;\n«Δεν γνώριζα και πολλά πράγματα. Οταν έμαθα για την ιστορία και διάβασα το μυθιστόρημα της Κολέτ εξεπλάγην, διότι είδα έναν κόσμο εντελώς διαφορετικό από αυτόν που είχα στο μυαλό μου. Οι εταίρες αυτές είχαν κότσια και τσαμπουκά. Μπορούσαν να περάσουν το δικό τους σε μια εποχή που η γυναίκα δεν είχε καμία απολύτως εξουσία. Ηταν πανέξυπνες, πάμπλουτες επιχειρηματίες με τεράστιες εκτάσεις γης στην κατοχή τους. Νομίζω ότι η Κολέτ ήταν μια συγγραφέας ένα βήμα μπροστά από την εποχή της».\n- Ποια είναι η σκηνή σας ή η ταινία σας που ο περισσότερος κόσμος εξακολουθεί να μνημονεύει;\n«Η σκηνή με το πιάνο στο “Τhe fabulous Βaker boys” (σ.σ.: “Σχέσεις πάθους”). Απ΄ όσο έχω καταλάβει, τελικά ήταν μια από τις καλύτερες στιγμές της καριέρας μου. Και ξέρω πολύ καλά ότι χρειάστηκα πολύ κουράγιο για να τη γυρίσω. Παρά την προετοιμασία που είχα κάνει, δεν ήταν μια σκηνή στην οποία πίστευα. Θυμάμαι ότι μία ημέρα πριν από το γύρισμα παρακαλούσα τον Στιβ (σ.σ.: Κλοβς, ο σκηνοθέτης) να μη με γελοιοποιήσει με μια τόσο... βλακώδη σκηνή. Δόξα τω Θεώ, διευθυντής φωτογραφίας ήταν ο Μάικλ Μπάλχαουζ. Χάρη σε αυτόν η σκηνή γυρίστηκε τόσο όμορφα».\n- Στις τελευταίες ταινίες σας, ακόμη και στο παραμύθι «Stardust», ο παράγοντας της ηλικίας παίζει σημαντικό ρόλο. Νιώθετε ότι τυποποιείστε; Θα θέλατε να σας προσεγγίσουν με κάτι διαφορετικό;\n«Δεν θα ήταν άσχημο, παρ΄ ότι ως ηθοποιός δεν με πειράζει να επαναλαμβάνομαι, αρκεί να έχουν ενδιαφέρον η διαδικασία και το αποτέλεσμα. Επίσης, πολλές φορές επαναλαμβάνεσαι μεν, αλλά από διαφορετική σκοπιά, διότι τα θέματα πάνω στα οποία επαναλαμβάνεσαι έχουν τεράστια δύναμη. Επειδή είναι θέματα που αφορούν τον κόσμο. Αν έχω καταλάβει κάτι τόσα χρόνια στη δουλειά που κάνω, είναι ότι δεν υπάρχουν και τόσο πολλά θέματα που να μας αφορούν πραγματικά».\nΗ ταινία «Cheri» θα διανεμηθεί στην Ελλάδα μέσα στο 2009 από την Αudiovisual.\nαποστολη ι. ζουμπουλακης | ΤΟ ΒΗΜΑ, Κυριακή 15 Φεβρουαρίου 2009\nLabels: 59η Berlinale, Φάιφερ Μισέλ


psi-action: Παιδικοί Θάνατοι στα Ιδρύματα.\nΠαιδικοί Θάνατοι στα Ιδρύματα.\n"Στις Μονάδες φιλοξενίας και περίθαλψης για παιδιά με αναπηρίες παρατηρούνται εξαιρετικά σημαντικά προβλήματα που οδηγούν σε κατάφωρες παραβιάσεις δικαιωμάτων των παιδιών, ιδίως στα θεραπευτήρια χρονίων παθήσεων. Η μη επάρκεια του προσωπικού σε αριθμό και εξειδίκευση αλλά και ο βαθμός καταλληλότητας των μονάδων, από άποψη υλικοτεχνικών δυνατοτήτων, πόρων και λειτουργίας, φαίνεται να συνδέεται ακόμα και με θανάτους ανηλίκων που συνέβησαν τα τελευταία χρόνια".\nΣύνοψη διαπιστώσεων του Συνηγόρου του Παιδιού για την υλοποίηση των διακαιωμάτων των παιδιών με αναπηρίες, Δεκέμβρης 2007.\nΤο προσωπικό είναι φανερά εξαντλημένο, αναλογούν δύο άτομα στον όροφο για 22 περιθαλπομένους. Ζητάμε να δούμε τα παιδιά στους κοιτώνες τους και βρισκόμαστε μπροστά σε αυτό που φοβόμαστε. Ένας νέος άνδρας ολόγυμνος στο κρεβάτι με ιμάντες που τον δένουν σε αυτό, στα χέρια και τα πόδια. Χωρίς κλινοσκέπασμα, ούτε άλλο ρούχο. “Δεν κρυώνει;”, σκέφτομαι μεγαλόφωνα. “Είναι καθηλωμένος με εντολή γιατρού”, σπεύδει να πει ο διοικητής κ. Σπήλιος Σπηλιόπουλος και προσθέτει: “Όχι φωτογραφίες”.\nΟι εικόνες από το ίδρυμα είναι τραυματικές. Μια γάζα δεμένη στο κάγκελο ενός γυμνού κρεβατιού μάς παραπέμπει σε αυτά που έχουμε ακούσει από γονείς: “Έχω δει παιδί δεμένο από το πόδι, να σπρώχνει το κρεβάτι μέχρι την πόρτα”...Γ.Μ. (μητέρα): “Και το δικό μου το παιδί χθες ήταν δεμένο, δεν το κατέβασαν στο επισκεπτήριο. Του μιλούσα, καμιά επικοινωνία... Συνήθως όταν πηγαίνω, κατεβάζουν τα παιδιά στο ισόγειο, να τα ταΐσω, να τα κάνω μπάνιο. Στους ορόφους όπου ζουν πας μόνο με συνοδεία νοσηλευτή. Όταν θέλει ο γονιός να ανέβει, περιμένει να κατεβεί η προϊσταμένη για να ξεκλειδώσει την πόρτα...“\nΟι μαρτυρίες των γονιών είναι ατέλειωτες και τα γεγονότα τις επιβεβαιώνουν. Τον περασμένο Ιούλιο, ένα 18χρονο παιδί, ο Παναγιώτης, πέθανε αιφνιδίως. Η ιατροδικαστική έκθεση έδειξε πνιγμό από ξένο σώμα (γάντι νοσηλευτικής). Τις ίδιες μέρες, μια περιθαλπόμενη, η 30χρονη Μαρία, μεταφέρθηκε στο νοσοκομείο σε κρίσιμη κατάσταση, έχοντας καταπιεί αυτοκόλλητες ταινίες και άλλα ξένα σώματα, και υποβλήθηκε σε δύο επεμβάσεις, κατά τις οποίες της αφαιρέθηκε τμήμα του εντέρου.\nΑπό την έναρξη της λειτουργίας του θεραπευτηρίου (1989), δεκαπέντε παιδιά έχουν πεθάνει, αριθμός μεγάλος σχετικά με το σύνολο των περιθαλπομένων, που δεν ξεπέρασε ποτέ τους 50 - 60. Μερικές περιπτώσεις είναι κραυγαλέες. Ένα παιδί πνίγηκε στη θάλασσα, άλλο έπεσε από τον δεύτερο όροφο και άλλο βρέθηκε με ένα σεντόνι τυλιγμένο στο λαιμό του...\nΚαθημερινή, Μάιος 2009\nΣτο προσκήνιο έρχονται ξανά οι φρικτοί θάνατοι των παιδιών με ειδικές ανάγκες που φιλοξενούνται στην "αποθήκη παιδικών ψυχών" που φέρει την επωνυμία ΚΕΠΕΠ Λεχαινών στον νομό Ηλείας.\nΗ Εισαγγελία έπειτα από δικαστική διερεύνηση τριάντα τριών (!) μηνών άσκησε τελικά ποινικές διώξεις, για ανθρωποκτονία από αμέλεια, σε πάνω από δέκα μέλη του προσωπικού του ιδρύματος για τον φρικτό θάνατο του 15χρονου περιθαλπόμενου. Σύμφωνα με το πόρισμα της ιατροδικαστικής έκθεσης, ο θάνατος του παιδιού προήλθε από ασφυξία εξαιτίας της απόφραξης του λάρυγγα από κομμάτι σφουγγαριού-υλικού κατασκευής του στρώματός του. Εργαζόμενη, αν και είχε τότε διαπιστώσει ότι ο 15χρονος ήταν στο δάπεδο, δεν μετέφερε το παιδί στο κρεβάτι του ούτε το πλησίασε για να ελέγξει αν κοιμάται ή αν είναι πεθαμένο...\nΔέκα μήνες μετά ένα ακόμη 16χρονο παιδί με νοητική υστέρηση πέθανε. Κατά την ιατροδικαστική εξέταση, στο στομάχι του είχαν βρεθεί κομμάτια υφάσματος, κλωστές και επίδεσμοι. Από το 1998 μέχρι σήμερα στο ΚΕΠΕΠ Λεχαινών έχουν σημειωθεί συνολικά τριάντα θάνατοι παιδιών που πάσχουν από νοητική υστέρηση. Όμως κατά περίεργο τρόπο ελάχιστοι από αυτούς είδαν το φως της δημοσιότητας.\nΕλευθεροτυπία, Ιανουάριος 2009\nΟ Συνήγορος του Πολίτη εξέτασε την περίπτωση θανάσιμου τραυματισμού περιθαλπόμενου με αναπηρία που φιλοξενείτο στο ΚΑΦΚΑ Ρόδου. Ο συγκεκριμένος περιθαλπόμενος δεν είχε οικογενειακό περιβάλλον και δεν ήταν γραμμένος σε κανένα δημοτολόγιο. Είχε εισαχθεί στο ΚΑΦΚΑ Ρόδου το 1992 έπειτα από μεταφορά του από το ΠΙΚΠΑ Βούλας. Στις 3-7-2008 βρέθηκε νεκρός με βαριές κρανιοεγκεφαλικές κακώσεις στον προαύλιο χώρο του Νοσοκομείου κάτω από το παράθυρο του δωματίου του που βρισκόταν σε όροφο. Το πόρισμα της ΕΔΕ κατέληγε ότι δεν υπήρξε κάτι το επιλήψιμο που να στοιχειοθετεί κατηγορία σε βάρος οποιουδήποτε.\nΣυνήγορος του Πολίτη, Κύκλος Κοινωνικής Προστασίας, Σύνοψη διαμεσολάβησης\n*Φωτογραφία: The Sunday Times Magazine (από άρθρο για το Ίδρυμα της Λέσβου "Η Θεομήτωρ", 1999).\nΑναρτήθηκε από Post.Scriptum.Inter-Action. στις 13.5.09\nΠολύ δυνατό κείμενο, για ακόμα μία φορά...Πιο πολύ με ενδιαφέρουν και με συγκινούν οι γονείς που αβοήθητοι βλέπουν τα παιδιά τους να κακοποιούνται ή να πεθαίνουν. Και δεν ξέρουν με ποιον να τα βάλουν γιατί αυτό το σύστημα έχει κάνει καριέρα στην απόκρυψη των στοιχειών του εγκλήματος...\nΣυζητούσα χθες με μια φίλη εθελόντρια σε κάποιο ίδρυμα χρονίων παθήσεων. Αυτά που μου περιέγραφε δεν τα χωράει ο νους του ανθρώπου. Όταν (λογικά) την ρώτησα γιατί κανείς δεν καταγγέλει όσα συμβαίνουν, μου απάντησε (επίσης λογικά) ότι σε αυτή την περίπτωση θα εξαφανίσουν τους μάρτυρες-εθελοντές κι έτσι τα παιδιά θα μείνουν εντελώς μόνα και αβοήθητα.\nΈμαθα επίσης πρόσφατα για τις διαδικασίες εισαγωγής στα ιδρύματα αυτά, καθώς και σε αντίστοιχους ξενώνες ημιαυτόνομης διαβίωσης. Όλα είναι παράλλογα και σαθρά. Όταν γεννιέται σε κάποιο νοσοκομείο ένα παιδί με αναπηρία, η κοινωνική υπηρεσία θέτει εξαρχής το δίλημμα στους γονείς: θα το κρατήσουν ή θα το στείλουν σε ίδρυμα; Αυτόματη η διαδικασία, τόσο πολύ έχουμε απονεκρωθεί...\nΚι έπειτα είναι οι λίστες. Αυτές οι τεράστιες λίστες αναμονής, ιδιαίτερα για χώρους φιλοξενίας που φαντάζουν δελεαστικοί μπροστά στα υπόλοιπα κολαστήρια (π.χ. χώροι ημιαυτόνομης διαβίωσης). Αγαπητέ psi φαντάζομαι ότι έχεις γνώση της διαδικασίας που εγώ αγνοούσα μέχρι πρόσφατα: πολιτικό μέσο αγαπητέ μου. Το κριτήριο που παρακάμπτει τις χιλιάδες εγγεγραμένων ασθενών...\nΚαι μετά από όλους αυτούς τους αγώνες που κάνεις ως γονιός σου λένε ότι το παιδί σου πέθανε και δε φέρουν καμία ευθύνη. Δηλαδή τι να κάνουν ακόμα οι γονείς για να βρουν το δίκιο τους; Πόσο ακόμα θα μένουν παρατηρητές της καφρίλας που βιώνουν τα ίδια τους τα παιδιά;\nΔεν αναφέρω καν τα παιδιά που έχουν εγκαταλειφθεί από τους γονείς τους γιατί δεν βλέπω καμία διέξοδο. Ούτε καν πολιτικό μέσο δεν θα βάλει κάποιος γι' αυτούς...\n15 Μαΐου 2009 - 1:16 μ.μ.\nsilentcrossing, αυτή ακριβώς είναι η κατάσταση. Για τα παιδιά που έχουν εγκαταλειφθεί, ας μην το συζητήσουμε. Είναι γνωστό ότι τα χειρότερα είναι τους "αζήτητους".\nΠραγματικά, το ότι χρειάζεται πολιτικό μέσο για να βρεθεί ένας χώρος που θα δεχθεί ένα παιδί με αναπηρίες, αρκεί ως πληροφορία για να καταλάβουμε που ζούμε και ποιούς ανεχόμαστε.\nΔεν έχω άλλα σχόλια, γιατί τα είπες όλα. Ξέχασες μόνο τις "τηλεοπτικές παραπομπές". Κάποιοι απελπισμένοι εμφανίζονται στην τηλεόραση (συνήθως μεσημεριανές ώρες) και αφού πουν το δράμα τους εμφανίζεται στην τηλεφωνική γραμμή ο μεγαλόψυχος υπουργός ή υφυπουργός και (συγκλονισμένος από την ιστορία) δίνει αυτόματα τη λύση.\n15 Μαΐου 2009 - 7:02 μ.μ.\n30 Μάη: Ημέρα Δράσης για την Ψυχική Υγεία (video)\nΨυχιατρική Μεταρρύθμιση και Ενδιάμεσες Δομές\nΕυρωεκλογές 2009: Διακήρυξη του Ευρωπαϊκού Οργανισ...\nΤην απόλυση εργαζόμενης, η οποία συμμετείχε σε επί...\nΟ Συνήγορος του Παιδιού και οι ΜΚΟ για τα Δικαιώμα...\nΠαιδική Κακοποίηση στα Ιδρύματα.


Δημοτικές εκλογές 2019-Κώστας Κατιμερτζόγλου: «Δώσε δύναμη στη δική σου φωνή» - Ατέχνως\nΒρίσκεστε:Ατέχνως»Εκδηλώσεις»Δημοτικές εκλογές 2019-Κώστας Κατιμερτζόγλου: «Δώσε δύναμη στη δική σου φωνή»\nΑπό Ηρακλής Κακαβάνης στο Ιάν 22, 2019 Εκδηλώσεις\nΔημοτικές εκλογές 2019: Εκδήλωση παρουσίασης του υποψηφίου της Λαϊκής Συσπείρωσης στη Νέα Ιωνία τη Δευτέρα 21 Ιανουαρίου\nΣτη συγκέντρωση την κεντρική ομιλία έκανε ο Δημήτρης Αρβανιτάκης, μέλος του ΠΓ της ΚΕ του ΚΚΕ. Μίλησε επίσης ο Παναγιώτης Τσουκαλάς, που ήταν επικεφαλής της «Λαϊκής Συσπείρωσης» στις προηγούμενες εκλογές, ενώ χαιρετισμό απηύθυνε ο Κώστας Κατιμερτζόγλου, υποψήφιος δήμαρχος με τη «Λαϊκή Συσπείρωση» στη Νέα Ιωνία.\nΟ Κ. Κατιμερτζόγλου κάλεσε σε υπερψήφιση της «Λαϊκής Συσπείρωσης», λέγοντας ότι η «δημοτική αρχή που εμείς ονειρευόμαστε είναι πέρα και έξω από τους σχεδιασμούς του αστικού κράτους για τη θωράκισή του και σε τοπικό επίπεδο με τις κάθε φορά νομοθετικές αλλαγές που φέρνει γι’ αυτόν τον σκοπό. Η δημοτική αρχή που θέλουμε είναι ο οργανωτής των αγώνων των δημοτών και του δήμου με βάση τις σύγχρονες λαϊκές ανάγκες κόντρα στους αντιλαϊκούς νόμους. Μια δημοτική αρχή και ένας δήμος με τους δημότες του ενεργούς στη λήψη αποφάσεων και την αντίστασή τους στην οποιαδήποτε κυβερνητική αντιλαϊκή πολιτική…». «Δώσε τη μάχη για μια δημοτική αρχή που θα στέκεται εμψυχωτής και οργανωτής των λαϊκών αγώνων, θα κινητοποιεί τους εργαζόμενους, τους ανέργους και τη νεολαία να απαιτεί από την κεντρική εξουσία τα αυτονόητα για την ζωή σου, τη μόρφωση των παιδιών σου, την Υγεία και την κοινωνική ασφάλιση εργαζομένων και ανέργων συμπολιτών σου…»\nΟλόκληρη η ομιλία του Κώστα Κατιμερτζόγλου\nΧαιρετίζω όλους εσάς που σήμερα δίνετε το αγωνιστικό σας παρών στην πρώτη προεκλογική μας συγκέντρωση!\nΧαιρετίζω τους χιλιάδες δημότες της Νέας Ιωνίας που ελπίζουν σε μια άλλη αγωνιστική και περήφανη πορεία του δήμου μας και της ζωής τους!\nΧαιρετίζω τους παλιούς συμμαθητές και φίλους της γενιάς της μεταπολίτευσης. Χαιρετίζω τους συναδέλφους εκπαιδευτικούς.\nΗ εμπιστοσύνη που δείχνει το Κ.Κ.Ε και η δημοτική μας παράταξη, Λαϊκή Συσπείρωση στο πρόσωπό μου ως υποψήφιου δημάρχου στις επερχόμενες δημοτικές εκλογές του Μαΐου 2019 είναι μια μεγάλη τιμή που με συγκινεί ιδιαίτερα!\nTαυτόχρονα αισθάνομαι και την μεγάλη ευθύνη για την επιτυχή έκβαση της εκλογικής μας μάχης.\nΌμως είμαι σίγουρος ότι σ΄αυτή τη μάχη θα έχω την αμέριστη συμπαράσταση και την υποστήριξή σας μέσα από την ακούραστη προσφορά σας και την αγωνιστική σας συμμετοχή.\nΑπευθύνω έναν θερμό χαιρετισμό στους συντρόφους υποψηφίους και φυσικά στους μέχρι τώρα εκλεγμένους δημοτικούς συμβούλους και ιδιαίτερα στον επικεφαλής της Λαϊκής Συσπείρωσης για πολλές δημοτικές θητείες, σύντροφο, Παναγιώτη Τσουκαλά.\nΜέχρι σήμερα πρόσφεραν τον καλύτερό τους εαυτό στην υπεράσπιση των λαϊκών συμφερόντων, της λαϊκής Ιωνιώτικης οικογένειας σε δύσκολες συνθήκες για το Κομμουνιστικό Κόμμα και τις αυτοδιοικητικές δυνάμεις της Λαϊκής Συσπείρωσης και όσων συνεργάζονται μαζί μας!\nΣτον πολύχρονο αυτόν αγώνα πρόβαλαν τις προτάσεις μας, αποκαλύπτοντας το ταξικό περιεχόμενο των πολιτικών τής κατ’ όνομα «Τοπικής Αυτοδιοίκησης» και της χειραγώγησής της από τα αστικά κόμματα εξουσίας και τους μηχανισμούς της Ενωμένης Καπιταλιστικής Ευρώπης.\nΗ παράταξή μας στη Νέα Ιωνία όπως και σε όλη την Ελλάδα με καθαρές ταξικές θέσεις αποκάλυπτε τον ρόλο των εκάστοτε δημοτικών αρχών, των παρατάξεων του παλιού και νέου δικομματισμού του ελληνικού αστικού πολιτικού συστήματος.\nΑποκάλυπτε τα όρια της σημερινής 8χρονης συμβιβαστικής και βαθύτατα αντιλαϊκής κυβερνητικής δημοτικής παράταξης! Μιας παράταξης προϊόν της σύγκλισης του ΣΥΡΙΖΑ με ετερόκλητες δυνάμεις με διαφορετικές αφετηρίες αλλά με κοινή προδιαγεγραμμένη πολιτική κατεύθυνση και πορεία: την καθήλωση του λαϊκού παράγοντα, την επικράτηση αυταρχικών τάσεων απέναντι στους εργαζομένους και τη συνέχιση πελατειακών και ευνοιοκρατικών σχέσεων με φόντο «θέσεις» εξουσίας, αντιμισθίες κ.α\nΗ μεγάλη αυταπάτη της πολιτικής αλλαγής – εναλλαγής ουσιαστικά – στο Δήμο Νέας Ιωνίας που παρέσυρε χιλιάδες Ιωνιώτες αρχίζει να καταρρέει!\nΕμείς οφείλουμε να αναλάβουμε την ευθύνη να επιστρέψουν στην λαϊκή τους κοίτη χιλιάδες Ιωνιώτες και Ιωνιώτισσες που δεν συμβιβάστηκαν με τις «μνημονιακές και ψευτοαντιμνημονιακές πολιτικές».\nΓνώριζαν την κοροϊδία των αστικών κομμάτων και ιδιαίτερα του ΣΥΡΙΖΑ και των εκπροσώπων του αλλά είχαν αυταπάτες μιας δίκαιης διακυβέρνησης στο πλαίσιο του συστήματος…Όλα όμως σε αυτή τη ζωή έχουν ένα τέλος!\nΗ παράταξή μας αξίζει μια μεγάλη λαϊκή υποστήριξη γιατί αντιτάχθηκε όλα αυτά τα χρόνια σθεναρά στην εφαρμογή και τη διαχείριση της κάθε κυβερνητικής – αντιλαϊκής πολιτικής σε τοπικό επίπεδο και μέσα στο δημοτικό συμβούλιο και στην αποκάλυψη αυτής της πολιτικής στους εργαζόμενους της πόλης μας.\nΓνωριζόμαστε. Συναντηθήκαμε και πορευτήκαμε μαζί στους καθημερινούς μικρούς και μεγάλους αγώνες!\nΔώσαμε το δυναμικό μας παρών και την αγωνιστική μας συμμετοχή σ΄αυτή την προσπάθεια στις απεργιακές κινητοποιήσεις, τα συλλαλητήρια και τις πορείες !\nΣκοπός μας ήταν :\nΝα υπερασπιστούμε το δικαίωμα του λαού μας να ζήσει σύμφωνα με τις δικές του σύγχρονες με την εποχή του ανάγκες!\nΝα οργανώσουμε σε νέα βάση τον αγώνα ενάντια στην αντεργατική πολιτική όλων των κυβερνήσεων και τη συμμετοχή τους στους επικίνδυνους ιμπεριαλιστικούς σχεδιασμούς του ΝΑΤΟ και της ΕΕ για τα κέρδη των καπιταλιστικών ολιγαρχιών.\nΝα ετοιμάσουμε νέους αγωνιστές/στριες στο δρόμο της ασυμβίβαστης πάλης μέσα από την ιστορική πείρα της αγωνιστικής πορείας του ΚΚΕ και των λαϊκών αυτοδιοικητικών δυνάμεων που διοίκησαν είτε στην Ελεύθερη Ελλάδα του Βουνού είτε μετά στην Αστική Κοινοβουλευτική Μεταπολίτευση.\nΑπευθύνομαι όμως και σε πολλούς συνδημότες μας, σε νέους και νέες της Ν. Ιωνίας, που μπορεί να μην έχουμε συναντηθεί στους δρόμους του αγώνα. Γνωρίστε την ιστορία μας! Γνωρίστε τις θέσεις μας ! Δοκιμάστε την αγωνιστική στάση αντίστασης και γνώσης, εργασίας και ζωής!\nΚαιρός είναι να μάθουν και οι νεότερες γενιές της Ν. Ιωνίας πώς ασκείται τοπική διοίκηση αντίστασης, πραγματικού ενδιαφέροντος για τους εργαζομένους, τους ανέργους, τους συνταξιούχους, τη λαϊκή οικογένεια και τα παιδιά τους.\nΚαιρός είναι να μάθουν πώς ασκείται λαϊκή αντιπολίτευση απέναντι στο σύστημα της καπιταλιστικής εξουσίας και τους αντιλαϊκούς νόμους που το συνοδεύουν.\nΗ ιστορική πορεία της παράταξής μας έχει γερά θεμέλια!\nΣτηρίζεται και απευθύνεται σε όλους αυτούς που παράγουν τον πλούτο και τους καλεί να πάρουν την κατάσταση στα χέρια τους.\nΣτηρίζεται σε όλους αυτούς που έγραψαν με τον ιδρώτα και το αίμα τους κάθε αράδα της ιστορίας της πόλης που ζούμε και την έκαναν έναν από τους μεγαλύτερους δήμους της χώρας:\nΣτηριζόμαστε στη Νέα Ιωνία της Μικρασιάτικης Προσφυγιάς, της εσωτερικής μετανάστευσης και των εργατικών αγώνων μέσα από τις γραμμές του ΚΚΕ: κατά την περίοδο του Μεσοπόλεμου, της ΕΑΜΙΚΗΣ Εθνικής Αντίστασης, του μετεμφυλιακού κράτους της Δεξιάς και της Δικτατορίας, της αστικής Δημοκρατίας της Μεταπολίτευσης έως της σημερινής αστικής κυβερνώσας ψευτοαριστεράς.\nΠαίρνουμε δύναμη από τα 22 παλικάρια των ανθρακορυχείων που έδωσαν τη ζωή τους στο μπλόκο της Καλογρέζας.\nΠαίρνουμε δύναμη από τους αγώνες κλωστοϋφαντουργών και τσαγκαράδων, των υφαντριών γυναικών που σήκωναν ανάστημα στην εργοδοσία .\nΠαίρνουμε δύναμη από τη Νέα Ιωνία των χιλιάδων εξορίστων και φυλακισμένων λαϊκών αγωνιστών που τόλμησαν σηκώσουν το βλέμμα στον ήλιο μιας άλλης κοινωνίας, από τη νεολαία της αντιδικτατορικής πάλης.\nΕμπνεόμαστε από τη Νέα Ιωνία της δημοτικής αρχής του Κομμουνιστή δημάρχου, Γιάννη Δομνάκη, των αγωνιστών Δημάρχων της Καισαριανής, του Tαύρου, της Καλλιθέας και τόσων άλλων Δήμων της Αθήνας και της ελληνικής επικράτειας. Είμαστε οι μαθητές τους, τα παιδιά τους και τα εγγόνια τους.\nΕμπνεόμαστε από τη σημερινή αγωνιστική δράση των κομμουνιστών δημάρχων της Πάτρας, του Χαϊδαρίου,της Πετρούπολης, της Καισαριανής και της Ικαρίας.\nΑπ’ όλους αυτούς αντλούμε τη δύναμη και την αισιοδοξία μας.\nΕίμαστε η γενιά της ανυπακοής και της σύγκρουσης, παλεύουμε κάθε μέρα να γίνουμε η γενιά και της ανατροπής: με οδηγό την πείρα των ιστορικών διδαγμάτων και επιτευγμάτων του Διεθνούς και Ελληνικού Κομμουνιστικού Κινήματος.\nΤι έχουν να αντιπαραθέσουν οι άλλοι απέναντί μας ; Την καλύτερη διαχείριση της υποταγής μας απέναντι στους γδάρτες των ονείρων μας;\nΣτην πορεία προς τις δημοτικές εκλογές -κι όχι μόνο στη Ν. Ιωνία- λόγω και της οργανωτικής κατάρρευσης των κομμάτων του παλιού δικομματισμού και του κυβερνητικού ΣΥΡΙΖΑ, της ιδεολογικής σύγχυσης και της ένδειάς τους αλλά και της λογικής μιας νέας πολιτικής εξαπάτησης εμφανίζονται συνδυασμοί και πρόσωπα που καμώνονται τους ανεξάρτητους ή τους υπερκομματικούς αλλά με τη στήριξη των αστικών κομμάτων…!\nΈχουμε βέβαια και συνδυασμούς – όχι μόνο στη Ν. Ιωνία- που ψαρεύουν στα θολά και επικίνδυνα νερά εθνικιστικών και ξενοφοβικών ρευμάτων που προσβλέπουν σε μια «σοβαρή Χρυσή Αυγή» ακόμα και σε τοπικό επίπεδο εκπροσώπησης.\nΤι εννοούν λοιπόν όταν λένε ανεξαρτησία όλοι αυτοί που διατείνονται ότι δεν έχουν δήθεν κομματικές δεσμεύσεις;\nΤη μόνη ανεξαρτησία που δείχνουν είναι απέναντι στις απαιτήσεις των εργαζομένων για τη ζωή που δικαιούνται. Διαρρηγνύουν τα ιμάτιά τους όταν οι εργαζόμενοι βάζουν μπροστά τις δικές τους ανάγκες.\nOμνύουν στο όνομα της αστικής δημοκρατίας για να μην μπει σε κίνδυνο η εξουσία των αφεντικών τους.\nΗ ανεξαρτησία τους είναι η αποστασιοποίηση από τις λαϊκές δεσμεύσεις!\nΗ ανεξαρτησία τους σταματάει χιλιόμετρα μακριά από τις πύλες των εργοστασίων και τους τόπους δουλειάς για να μη θίξουν την ασυδοσία της εργοδοσίας.\nΜιλούν για ανεξαρτησία για να κρύψουν τη δέσμευσή τους και την υποταγή τους στα συμφέροντα της δικτατορίας των επιχειρηματικών ομίλων, των ομίλων της «δίκαιης ανάπτυξης» του ΣΥΡΙΖΑ και των συμμάχων του.\nΤους ακούμε να μιλούν για ανάπτυξη κρύβοντας ότι έχουν σκοπό να ξεπουλήσουν κάθε κοινωνική υπηρεσία στους εργολάβους.\nΜιλούν ότι έχουν πείρα, γνώσεις και θέληση να διοικήσουν έναν δήμο. Μπορεί…!\nΠού και για ποιον χρησιμοποίησαν τις γνώσεις και την πείρα τους μέχρι σήμερα;\nΣε πους αγώνες των εργαζομένων τους είδαμε μέχρι σήμερα; Σε ποιους απευθύνονται ;\nΈχουν μούτρα να κοιτάξουν κατάματα όλους εσάς που ήρθατε σε σύγκρουση με την εργοδοσία, τα ΜΑΤ και τα χημικά για να υπερασπιστείτε το ψωμί σας και την εθνική ανεξαρτησία της χώρας από τους ευρωατλαντικούς σχεδιασμούς ;\nΤι δουλειά έχουν όλοι αυτοί οι συνδυασμοί σε μια γειτονιά της Αθήνας με τέτοια ιστορία και ζητούν την ανοχή του περήφανου Ιωνιώτικου εργαζόμενου λαού μέσω της ψήφου του απέναντι στους εκμεταλλευτές του;\nΣύντροφε και περήφανε λαέ της Ν.Ι ωνίας,\nαν η πολιτική που υπηρετούν στέλνει σήμερα τα παιδιά σου στην ανεργία και την επαγγελματική ανασφάλεια, αν σου στερεί το δικαίωμα της συνταξιοδότησης στέλνοντας σε στη δουλειά μέχρι τα βαθιά γεράματα με μισθούς πείνας και συντάξεις ξεροκόμματα, στείλ’ τους στην πρόωρη πολιτική συνταξιοδότηση.\nΜη γίνει η ψήφος σου το άλλοθι για να σου κλέψουν την ελπίδα και το δικαίωμα της δικής σου εξουσίας.\nΔημοτικές αρχές και δημοτικές παρατάξεις που επιδιώκουν τη λειτουργία τους και τη λύση των προβλημάτων σου ποντάροντας στη χορηγία και τη φιλανθρωπία των ΜΚΟ και στην παραχώρηση κοινωνικών υπηρεσιών και χώρων στις μπίζνες των επενδυτών είτε προσδοκούν μερίδιο από την πίτα είτε τρέφουν αυταπάτες. Και στις δυο περιπτώσεις είναι επικίνδυνοι για τα λαϊκά συμφέροντα.\nΔώσε τη μάχη για μια δημοτική αρχή που θα στέκεται εμψυχωτής και οργανωτής των λαϊκών αγώνων!\nΔώσε τη μάχη που θα κινητοποιεί τους εργαζόμενους, τους ανέργους και τη νεολαία να απαιτεί από την κεντρική εξουσία τα αυτονόητα για την ζωή σου, τη μόρφωση των παιδιών σου, την υγεία και την κοινωνική ασφάλιση εργαζομένων και ανέργων συμπολιτών σου.\nΜια δημοτική αρχή που θα συνδέει αυτή την πάλη για τα καθημερινά προβλήματα με τον αγώνα για τη συνολική ανατροπή του υπεύθυνου για τη φτώχια μας κοινωνικού- οικονομικού συστήματος.\nΕμείς δεν κρύβουμε τις επιδιώξεις και τους στόχους μας. Δε μασάμε τα λόγια μας. Δεν φοράμε την προβιά του ανεξάρτητου.\nΕίμαστε εξαρτημένοι από τα ταξικά μας συμφέροντα.\nΕίμαστε δεσμευμένοι απέναντι στην εργατική τάξη και τα φτωχά λαϊκά στρώματα να φέρουμε τούμπα αυτήν την κοινωνία ο κόσμος να χαλάσει, κόντρα στα προγνωστικά και τις σικέ προβλέψεις, κόντρα στις υποσχέσεις τους και τις κατευθυνόμενες δημοσκοπήσεις τους.\nΓιατί απλά είμαστε κομμάτι της εργατικής τάξης , σάρκα από τη σάρκα της και έχουμε εμπιστοσύνη στη δύναμή της. Γιατί απλά είμαστε ανεξάρτητοι από τις απαιτήσεις των εκμεταλλευτών μας, της πολιτικής υπαλληλίας τους και της σάπιας κοινωνίας τους. Γιατί δεν αντιπαλεύουμε μόνο την κάθε εθνικιστική και φασιστική πολιτική και κοινωνική έκφραση αλλά και τις αιτίες και το σύστημα που τις γεννά. Δεν πολεμάμε μόνο τα μαντρόσκυλα αλλά και τα αφεντικά τους.\nΕμάς ο δρόμος είναι ο ανήφορος. Βλέπει μπροστά, κοιτάει κατάματα την πραγματικότητα και δεν τη φοβάται. Σε ξέρω της λέει . Ζητάς το αίμα της υπεραξίας μου, στέλνεις τα παιδιά μου βορά στα κανόνια σου για να φτιάξεις περισσότερα θησαυροφυλάκια. Μου τάζεις ψίχουλα από το τραπέζι που μου έκλεψες. Όμως ξέρω και ξέρεις ότι χωρίς εμένα γρανάζι δεν γυρνά.\nΓι΄αυτό παράλληλα απλώνουμε το χέρι σε όποιον και σε όποια αγανακτεί μ΄αυτήν την πολιτική, σε όποιον και όποια σηκώνεται, σε όποιον και σε όποια εξεγείρεται, ανεξάρτητα από τις πολιτικές επιλογές που έκαναν στο παρελθόν, σε κάθε τίμιο αγωνιστή και κάθε τίμια αγωνίστρια που δε συμφωνούν σε όλα μαζί μας αλλά είναι αποφασισμένοι να υψώσουν το ανάστημά τους σε όποιον επένδυσε πολιτικά στις προσδοκίες τους και νιώθουν ότι τους πρόδωσαν, να συστρατευθούν μαζί μας.\nΓιατί τουλάχιστον γνωρίζουν από όποια θέση κι αν βρισκόμαστε είτε στο σωματείο είτε στη βουλή είτε στην τοπική διοίκηση έχουμε αποδείξει μέχρι σήμερα ότι είμαστε σταθερά με την πλευρά τη δική τους.\nΠροβάλλοντας τις δικές τους απαιτήσεις και ανάγκες κόντρα στη λογική της καπιταλιστικής κρίσης και τη δικαιολογία της δημοσιονομικής δυσπραγίας κάτι που και η σημερινή δημοτική αρχή αλλά και οι άλλες δημοτικές παρατάξεις δεν απέφυγαν να επικαλεστούν για έργα που έπρεπε να γίνουν καταφεύγοντας στο χαράτσωμα των ανταποδοτικών, στον τραπεζικό δανεισμό και στην εκχώρηση ελεύθερων χώρων στα ιδιωτικά συμφέροντα, ενώ από την άλλη δεν δίστασαν να έρθουν σε ρήξη με τους ίδιους τους εργαζόμενους στους δήμους κάνοντας εφέσεις σε δικαιωμένες αποφάσεις των εργασιακών τους δικαιωμάτων ή καθυστερώντας να δώσουν βασικά μέσα προστασίας για την υγεία τους την ώρα της εργασία τους. Έτσι τιμούν τους δεκάδες νεκρούς και σακατεμένους δημοτικούς υπαλλήλους. Ποια είναι η διαφορά τους λοιπόν από τον πιο αδίστακτο ιδιώτη εργοδότη;\nΗ δημοτική αρχή για την οποία εμείς παλεύουμε είναι πέρα και έξω από τους σχεδιασμούς του αστικού κράτους για τη θωράκισή του και σε τοπικό επίπεδο με τις κάθε φορά νομοθετικές αλλαγές που φέρνει γι΄αυτόν τον σκοπό.\nΗ δημοτική αρχή που θέλουμε είναι:\nο οργανωτής των αγώνων των δημοτών και του δήμου με βάση τις σύγχρονες λαϊκές ανάγκες κόντρα στους αντιλαϊκούς νόμους.\nΜια δημοτική αρχή και ένας δήμος με τους δημότες του ενεργούς στη λήψη αποφάσεων και στην αντίστασή τους στην οποιαδήποτε κυβερνητική αντιλαϊκή πολιτική,\nμια ζωντανή κοινωνική λαϊκή συμμαχία αντιπολίτευσης από τα κάτω που θα δίνει καθημερινά εξετάσεις μόνο στον τρόπο οργάνωσης και εφαρμογής της αυριανής λαϊκής εξουσίας.\nΕίμαστε αποφασισμένοι να τα καταφέρουμε! Κάθε μέρα, κάθε ώρα η Λαϊκή Συσπείρωση Νέας Ιωνίας θα στέλνει δυνατό μήνυμα λαϊκής αντίστασης και δημιουργικής αντικαπιταλιστικής συσπείρωσης! Μπορούμε!\nΓιατί αλλιώς όπως λέει και ο Μπέρτολτ Μπρεχτ:\n«Αν μείνουνε τα πράγματα όπως είναι, είστε χαμένοι.\nΦίλος σας είναι η αλλαγή, η αντίφαση o σύμμαχός σας.\nΑυτό που έχετε, απαρνηθείτε το, και πάρτε αυτό που σας αρνούνται».\nΔημοτικές εκλογές Δημοτικές εκλογές 2019 Κώστας Κατιμερτζόγλου Λαϊκή Συσπείρωση Νέα Ιωνία\nΠροηγούμενη δημοσίευση Σαρωτικό το «The Favourite» του Γιώργου Λάνθιμου: Υποψήφιο για 10 Όσκαρ\nΕπόμενη δημοσίευση Πέθανε ο δημοσιογράφος Θέμος Αναστασιάδης


The Residences Kalamata: Αλλάζει τα δεδομένα στην τουριστική διαμονή - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΤΟΥΡΙΣΜΟΣThe Residences Kalamata: Αλλάζει τα δεδομένα στην τουριστική διαμονή\nΗ διαμονή στην Καλαμάτα αποκτά νέο προορισμό. Η νέα πρόταση αφορά στο σύγχρονο συγκρότημα διαμερισμάτων The Residences Kalamata, το οποίο βρίσκεται μιαν ανάσα από το κέντρο της πόλης, δίνοντας άλλη διάσταση σε όσα ήταν γνωστά μέχρι σήμερα για τα καταλύματα φιλοξενίας.\nΆλλωστε, ο συνδυασμός βραχυχρόνιας και μακροχρόνιας φιλοξενίας, με τις υψηλού επιπέδου υπηρεσίες που παρέχονται στον επισκέπτη, ορίζουν τις βασικές αρχές του συγκροτήματος.\nΤαξιδιώτες ή εργαζόμενοι, μεγαλύτεροι ή μικρότεροι, όλοι βρίσκουν το καταφύγιό τους σε έναν από τους έξι διαφορετικούς τύπους δωματίων του συγκροτήματος.\nΣτον ισόγειο χώρο, το αρτοποιείο τέταρτης γενιάς Χρηστέα, που είναι ανοιχτό για διαμένοντες ή μη, παρέχει μεγάλη ποικιλία γύρω από τον άρτο και τα τοπικά αρτοποιήματα, έχοντας ως βασική προτεραιότητα την ποιότητα και την άριστη εξυπηρέτηση των πελατών.\nΠαράλληλα, όσοι διαμένοντες αναζητούν ένα ευχάριστο ξεκίνημα για τη μέρα τους μπορούν να απολαύσουν το πρωινό τους στον ειδικά διαμορφωμένο αίθριο χώρο του συγκροτήματος.\nΒραχυχρόνια ή μακροχρόνια φιλοξενία\nΗ νέα πρόταση του The Residences Kalamata, μέσα από τα 31 πολυτελή δωμάτια και τις σουίτες που διαθέτει, έρχεται να καλύψει τις διαφορετικές ανάγκες των επισκεπτών του, είτε επισκέπτονται την Καλαμάτα για επαγγελματικούς λόγους είτε η πόλη αποτελεί σταθμό των διακοπών τους.\nΤα ιδιαιτέρως προσεγμένα διαμερίσματα προσφέρουν ποιοτικές υπηρεσίες σε ένα περιβάλλον μοναδικής αισθητικής, διαθέτοντας δυναμική βραχυχρόνιας ή μακροχρόνιας φιλοξενίας μέχρι και 100 διαμενόντων. Άνετοι χώροι, φιλικοί προς τα κατοικίδια, ευρύχωρα ιδιωτικά μπαλκόνια και ένα σύγχρονο υπόγειο πάρκινγκ είναι το αποτέλεσμα της ανάγκης να είναι ο άνθρωπος, πάντα, στο επίκεντρο των υπηρεσιών του συγκροτήματος.\nΟι μοντέρνες και καλοσχεδιασμένες επιλογές μεταξύ των δωματίων Superior Queen Room εμβαδού 27 τ.μ., Standard Studio 30 τ.μ. και Superior Studio 35 τ.μ., διαθέτουν εξίσου τελευταίας τεχνολογίας υπηρεσίες. Παράλληλα, ξεχωρίζουν για τη λειτουργική τους διάταξη.\nΑν η διαμονή στο συγκρότημα είναι επαγγελματικής φύσεως, η υψηλή ταχύτητα πρόσβασης στο internet, η δορυφορική LCD τηλεόραση και ο εργονομικός σχεδιασμός των δωματίων θα καλύψουν στο έπακρο τις εργασιακές υποχρεώσεις, σε συνδυασμό με την ευχάριστη παραμονή.\nDeluxe & Family Apartments\nΕδώ, η ξεχωριστή διαμονή έρχεται να συναντήσει την αυθεντικά ελληνική έννοια της φιλοξενίας. Οι επιλογές ανάμεσα στις δύο σουίτες, Family Suite Apartment εμβαδού 43 τ.μ. ή Junior Suite Apartment 50 τ.μ., καθώς και Deluxe Apartment εμβαδού 58 τ.μ., προσφέρουν άνεση και χαλάρωση στις διακοπές ή μεταξύ των επαγγελματικών υποχρεώσεων.\nΗ εσωτερική διακόσμηση, αρμονικά σχεδιασμένη, και οι υψηλές παροχές εξασφαλίζουν μια μοναδική εμπειρία φιλοξενίας. Τα μεγάλα υπνοδωμάτια, η άνεση του ευρύχωρου σαλονιού, η πλήρως εξοπλισμένη κουζίνα και το ξεχωριστό μπάνιο είναι μερικές από τις παροχές που προσδίδουν αύρα ζεστασιάς και ηρεμίας κατά τη διαμονή στο συγκρότημα.\nΤο The Residences Kalamata, ανταποκρινόμενο στις ανάγκες της εποχής, εφαρμόζει τα υψηλότερα πρότυπα υγιεινής, σύμφωνα με όλα τα ισχύοντα υγειονομικά πρωτόκολλα.\nΑλεξάνδρου Κουμουνδούρου & Κιλκίς,\nΚαλαμάτα – 24 134\n+30 6938 818054\nTags:THE RESIDENCES KALAMATAΔΙΑΜΟΝΗΤΟΥΡΙΣΤΙΚΑ ΚΑΤΑΛΥΜΑΤΑ\nΈρχονται φρουτάκια και καζίνο σε 5στερα ξενοδοχεία σε Καλαμάτα, Σαντορίνη και Μύκονο


Αθήνα ΄04 Λίγο Πριν… – Σχολή Αρχιτεκτόνων Μηχανικών ΕΜΠ\nΑθήνα ΄04 Λίγο Πριν…\nΦωτογραφικό Εργαστήριο Φοιτητών Αρχιτεκτονικής ΕΜΠ\nΤο φωτογραφικό λεύκωμα «Αθήνα ’04, λίγο πριν..» κυκλοφόρησε το 2004. Περιέχει φωτογραφίες της Αθήνας κατά την περίοδο προετοιμασίας των Ολυμπιακών Αγώνων, που τραβήχτηκαν από τους φοιτητές της Σχολής Αρχιτεκτόνων του Εθνικού Μετσοβίου Πολυτεχνείου που συμμετείχαν στο φωτογραφικό εργαστήριο.\nΗ Αθήνα λίγο πριν το ’04 βρίσκεται σε μια έντονα μεταβατική περίοδο. Μέσα από την ιδιαίτερη αντίληψη που έχουν για το χώρο οι φοιτητές της Αρχιτεκτονικής ξεκινούν μια σειρά από διαδρομές όπου παρατηρούν και σχολιάζουν την νέα μορφή της πόλης, τις αστικές αναπλάσεις, τις κοινωνικές διαφοροποιήσεις, το εφήμερο και το ξεχασμένο. Η φωτογραφική σημείωση συμβαδίζει, εμπλουτίζει και τροφοδοτείται από το συνεχή διάλογο των φοιτητών της Σχολής για τους χαρακτήρες και τις μεταμορφώσεις της πόλης, σε μια εποχή όπου η ίδια η έννοια του αστικού μεταβάλλεται.\nΜέσα από τις σελίδες αυτού του βιβλίου ίσως να λείπουν οι στερεότυπες εικόνες της Αθήνας. Όμως είναι αναγνωρίσιμη η καθημερινότητα και η βιωματική σχέση που όλοι έχουμε με τον χώρο που κατοικούμε. Μια σχέση που κρύβει μέσα της τις αντιφάσεις μας και αποκαλύπτει τους φόβους και τις ελπίδες για την πόλη, μέσα και από την προετοιμασία μιας μεγάλης διοργάνωσης όπως οι Ολυμπιακοί Αγώνες. Η δημοσιοποίηση αυτών των φωτογραφιών θέλει να βάλει ξανά αυτά τα ζητήματα και ανοίξει ένα διάλογο και έξω από τον ακαδημαϊκό χώρο.\nΜέσα στις προθέσεις ήταν η συλλογική παρουσίαση μιας φωτογραφικής δουλειάς.


Τιμή Waltonchain (WTC) - Kriptomat\nΑγορά & Ανταλλαγή WTC\nΤιμές > WTC\nΟρισμός ειδοποίησης τιμής Αγορά & Ανταλλαγή WTC\nΕπισκόπηση τιμής του Waltonchain\nΗ τρέχουσα τιμή Waltonchain είναι EUR. Η τιμή έχει μεταβληθεί κατά EUR τις τελευταίες 24 ώρες με όγκο συναλλαγών EUR. Η κατάταξη του Waltonchain στην αγορά είναι με ανώτατο όριο αγοράς τα EUR. Η τρέχουσα αξία των Waltonchain που βρίσκονται σε κυκλοφορία είναι . Η υψηλότερη καταγεγραμμένη αξία Waltonchain είναι EUR. Η χαμηλότερη καταγεγραμμένη τιμή WTC είναι EUR.\nΠώς να αγοράσετε Waltonchain\nΟ πιο γρήγορος και βολικός τρόπος για να αποκτήσετε WTC είναι μέσω του Kriptomat. Για οδηγίες, διαβάστε το Πώς να αγοράσετε κρυπτονομίσματα και να τα διατηρήσετε ασφαλή. Το άρθρο είναι μέρος του έργου Learn του Kriptomat, που παρέχει σαφείς και σύντομες επεξηγήσεις της ορολογίας των κρυπτονομισμάτων και των επενδυτικών στρατηγικών.\nΑνάλυση του ιστορικού της τιμής Waltonchain\nΗ τεχνική ανάλυση είναι πολύτιμη όταν επενδύετε σε κρυπτονομίσματα, ακόμη και αν δεν έχετε πρόσβαση στα ιστορικά δεδομένα της τιμής προ ετών, στο γράφημα αξίας του Waltonchain. Για παράδειγμα, σε πολλά κρυπτονομίσματα, οι δραματικές πτώσεις της τιμής τους και οι περίοδοι υψηλής μεταβλητότητας ακολουθήθηκαν από μια συνεχή αύξηση της αξίας σε νέα υψηλά επίπεδα. Φυσικά δεν είναι εγγυημένο ότι το μοτίβο θα τηρηθεί στο μέλλον, αλλά αν έχει παρατηρηθεί μια συνέπεια στο παρελθόν, αξίζει να το λάβετε υπόψη σας.\nΠαράγοντες που επηρεάζουν την τιμή Waltonchain\nΟι παράγοντες που επηρεάζουν την τιμή Waltonchain είναι πάρα πολλοί. Όπως όλα τα κρυπτονομίσματα, έτσι και αυτό, δημιουργήθηκε με μια σταθερή προσφορά. Αυτό σημαίνει ότι η κυβέρνηση δεν μπορεί να προκαλέσει πληθωρισμό – υποτίμηση του νομίσματος – πυροδοτώντας την δημιουργία νέων. Η έλλειψη μπορεί να ανεβάσει την τιμή.\nΗ συναλλαγματική ισοτιμία του WTC μερικές φορές κινείται ως απάντηση στις αλλαγές στην ευρύτερη οικονομία. Για παράδειγμα, πολλά κρυπτονομίσματα σημείωσαν εντυπωσιακά κέρδη το 2020, ενώ οι οικονομίες σε όλο τον κόσμο υπέφεραν λόγω της πανδημίας του COVID-19. Αυτό θα μπορούσε να οφείλεται στο ότι οι άνθρωποι στράφηκαν στα κρυπτονομίσματα μπροστά στις αποδυναμωμένες εθνικές οικονομίες.\nΟι κυβερνητικοί κανονισμοί έχουν μεγάλο αντίκτυπο στην αξία του Waltonchain και άλλων νομισμάτων. Οι φορολογικές πολιτικές, οι κανονισμοί σχετικά με τις επενδύσεις, οι περιορισμοί ως προς την εξόρυξη, τα κυβερνητικά σχέδια για τα επίσημα ψηφιακά νομίσματα και άλλες εξελίξεις μπορούν να προκαλέσουν ανάπτυξη ή πτώση της αγοράς κρυπτονομισμάτων.\nΖωντανή αξία Waltonchain και Όριο αγοράς\nΗ τρέχουσα συναλλαγματική αξία του Waltonchain αλλάζει από στιγμή σε στιγμή καθώς πραγματοποιούνται ταυτόχρονα συναλλαγές σε όλον τον κόσμο. Δεδομένης της αστάθειας των κρυπτονομισμάτων, οι τιμές μπορεί να αυξηθούν ή να μειωθούν σημαντικά σε σύντομο χρονικό διάστημα.\nΗ κεφαλαιοποίηση της αγοράς του Waltonchain είναι ίση με την τιμή Waltonchain πολλαπλασιασμένη με τον αριθμό WTC που βρίσκονται σε κυκλοφορία.\nΣυχνές ερωτήσεις για την τιμή Waltonchain\nΠοια είναι η υψηλότερη τιμή του Waltonchain;\nΤο ιστορικό τιμής του Waltonchain δείχνει ότι το WTC έχει καταγράψει μέγιστη τιμή ίση με .\nΠοια είναι η χαμηλότερη τιμή του Waltonchain;\nΤα δεδομένα του Kriptomat επιβεβαιώνουν ότι η χαμηλότερη, καταγεγραμμένη τιμή του Waltonchain είναι .\nΠώς μπορώ να αγοράσω Waltonchain;\nΔεν χρειάζεται να συμβουλευτείτε κάποιο ειδικό για να σας πει Πώς αγοράζω Waltonchain. Στο Kriptomat είναι γρήγορο και εύκολο να αγοράσετε WTC. Το Waltonchain WTC είναι διαθέσιμο για άμεση αγορά στην τρέχουσα τιμή του, στα EUR. Οι τρέχουσες τιμές εμφανίζονται πάντα στο WTC γράφημα.\nΠοια είναι η τρέχουσα τιμή Waltonchain;\nΤο Waltonchain είναι διαθέσιμο για άμεση αγορά στο Kriptomat. Η τρέχουσα τιμή του είναι EUR.\nΠώς υπολογίζεται η τιμή Waltonchain;\nΗ συναλλαγματική ισοτιμία του WTC καθορίζεται από την προσφορά και τη ζήτηση στα χρηματιστήρια κρυπτονομισμάτων. Όταν περισσότεροι άνθρωποι αγοράζουν Waltonchain από ότι πουλάνε, η τιμή του ανεβαίνει. Όταν πωλούνται περισσότερα, η τιμή του μειώνεται.\nH τιμή WTC βασίζεται αποκλειστικά στο εμπόριο και τις συναλλαγές. Δεν υπάρχει ορισμένη παγκόσμια τιμή Waltonchain. Ο όγκος συναλλαγών και η ρευστότητα διαφέρουν για κάθε συναλλαγή και αυτές οι διαφορές επηρεάζουν την τιμή.\nΠόσο θα αξίζει το Waltonchain στο μέλλον;\nΠάρα πολλά πράγματα θα μπορούσαν να επηρεάσουν την αξία WTC στο μέλλον, συμπεριλαμβανομένων των αλλαγών στη νομοθεσία, του ποσοστού υιοθέτησης από ιδιώτες και ιδρυματικούς επενδυτές, και τις τεχνολογικές εξελίξεις. Επειδή λοιπον άγνωστα μελλοντικά γεγονότα μπορούν να επηρεάσουν την τιμή, είναι αδύνατο να γίνει μια ακριβής πρόβλεψή της.\nΠολλοί παράγοντες είχαν αντίκτυπο στην ιστορία τιμής του Waltonchain, όπως οι κυβερνητικοί κανονισμοί, οι τεχνολογικές εξελίξεις, η υιοθέτηση από ιδιώτες και ιδρυματικούς επενδυτές και δυνάμεις της αγοράς. Αν θέλετε να ξεκινήσετε με την ταχύτερη και ευκολότερη εμπορική εμπειρία στην αγορά, εγγραφείτε σήμερα στο Kriptomat και ξεκινήστε το ταξίδι σας στον κόσμο του Waltonchain και των επενδύσεων των κρυπτονομισμάτων.\nWaltonchain στατιστικά στοιχεία τιμών\nWaltonchain Άνοιγμα αγοράς\nWaltonchain ΙΣΤΟΡΙΑ ΤΙΜΩΝ


Η εταιρεία είναι πιστοποιημένη με ISO 9001:2008 για τις υπηρεσίες της και φέρει 5 Gold και 3 Silver πιστοποιήσεις ως Certified Microsoft Partner, ενώ ανάλογες πιστοποιήσεις διαθέτει και από άλλες κορυφαίες εταιρείας τεχνολογίας, όπως HP, Dell, IBM, Cisco, Citrix, Veeam κ.α. Επίσης, η εταιρεία έχει βραβευτεί στην κατηγορία “Lifetime Customer Value in Azure”, στα Microsoft Partner Excellence Awards, τον Μάιο 2017, όπου αναγνωρίσθηκε ως ο συνεργάτης με τη μεγαλύτερη επιρροή στη χρήση και κατανάλωση cloud υπηρεσιών που βασίζονται στην πλατφόρμα Azure.\nΠερισσότερες πληροφορίες είναι διαθέσιμες στο ειδικά σχεδιασμένο microsite του Συνεδρίου.\nΤο Συνέδριο θα μεταδοθεί ζωντανά στο www.eett.gr.\nΗ Microsoft Hellas πραγματοποίησε την Τρίτη, 9 Μαΐου, για δεύτερη χρονιά, το συνέδριο Microsoft Summit, με θέμα “Digitize.Disrupt.Drive”, στο Κέντρο Πολιτισμού «Ελληνικός Κόσμος». Το Microsoft Summit, μια από τις μεγαλύτερες και πιο σημαντικές πρωτοβουλίες της Microsoft Hellas, έχει ως στόχο να εμπνεύσει και να ενθαρρύνει τα στελέχη των σύγχρονων επιχειρήσεων, ανεξαρτήτως κλάδου δραστηριοποίησης ή μεγέθους, να καινοτομήσουν, να εξελιχθούν ψηφιακά και να αναπτυχθούν, στην εποχή του digital transformation.\nHighlight της εκδήλωσης ήταν και οι δύο keynote ομιλήτριες της εκδήλωσης, η Nilofer Merchant, business visionary και best–seller συγγραφέας και η Belinda Parmar OBE, CEO της Empathy Business Ltd. και δημιουργός του πρώτου empathy index. Πρωτοπόροι και οι δύο στους κλάδους που δραστηριοποιούνται, με τις παρουσιάσεις τους έδωσαν νέα οπτική σε θέματα επιχειρηματικής καινοτομίας. Πιο συγκεκριμένα, η Nilofer Merchant, η οποία ήρθε για πρώτη φορά στην Ελλάδα, καλεσμένη του Microsoft Summit, τόνισε τη σημασία της διαφορετικότητας του κάθε ανθρώπου για την επιτυχία των επιχειρήσεων στη σημερινή εποχή. Η Belinda Parmar, υποστηρίζοντας ενεργά τη συμμετοχή γυναικών σε τεχνολογικούς κλάδους, αναλύει την επιτυχία των επιχειρήσεων, μέσω μιας ξεχωριστής παραμέτρου, εκείνης της ενσυναίσθησης.\nH Smart Press, αφουγκράζεται τόσο τις αλλαγές που διαδραματίζονται γύρω μας, όσο και το πως αυτές επηρεάζουν την αγορά. Έτσι λοιπόν, τα συνέδρια Mobile World και Connected World που αποτέλεσαν επί σειρά ετών δύο από τα μεγαλύτερα events της Smart Press, από φέτος αποτελούν μία ενιαία οντότητα, ενσωματώνοντας τις επί μέρους θεματολογίες των δύο συνεδρίων, σε μία, διευρυμένη ολομέλεια!\nΣτο πλαίσιο του συνεδρίου, θα πραγματοποιηθεί ο απολογισμός της ελληνικής αποστολής στο Mobile World Congress 2017 της Βαρκελώνης, με την παρουσία όλων των εμπλεκόμενων φορέων, όπως οι ΣΕΚΕΕ, ΣΕΠΕ, Enterprise Greece και Corallia.\nΕπιπλέον, θα δίνεται η δυνατότητα στους παρευρισκόμενους να δουν αλλά και να περιεργαστούν τις νέες ναυαρχίδες όπως τα Samsung Galaxy S8, Sony Xperia XZ Premium, στο περίπτερο του Myphone.gr αλλά και στα περίπτερα των κατασκευαστριών εταιρειών mobile συσκευών.\nΜεταξύ των ομιλητών θα βρίσκονται επίσης και οι Λουκάς Κατσικάρης & Ιωάννης Παρχαρίδης, Διευθύνοντες Σύμβουλοι της Bolt Virtual, της πρώτης εταιρίας που έφερε στην ελληνική αγορά την εμβυθιστική εικονική πραγματικότητα (immersive VR) με το “The VR Project”, το οποίο τον Αύγουστο του 2016 αποτέλεσε τον πρώτο σχετικό χώρο στην Ελλάδα και τον μοναδικό έως τώρα στην Αθήνα. Η Bolt Virtual, καινοτόμος εταιρία και market leader στον τομέα των αναδυόμενων τεχνολογιών εικονικής πραγματικότητας, αναπτύσσει τις δικές της εφαρμογές VR, οι οποίες μπορούν να χρησιμοποιηθούν για σκοπούς Marketing, ανάδειξης πολιτιστικής κληρονομιάς, προώθησης τουριστικών προϊόντων & προορισμών, καθώς και για εκπαιδευτικούς σκοπούς.


Τι θα έβαζες στο «Μουσείο Διαλυμένων Σχέσεων»; - OW.GR\nArtwork: Έλλη Μάρη\nΤΙ ΘΑ ΕΒΑΖΕΣ ΣΤΟ «ΜΟΥΣΕΙΟ ΔΙΑΛΥΜΕΝΩΝ ΣΧΕΣΕΩΝ»;\nΥπάρχει ένα «Μουσείο Διαλυμένων Σχέσεων» που μας θυμίζει ότι ένας χωρισμός είναι ισχυρός επειδή διαποτίζει την κοινοτοπία της καθημερινής ζωής...\nΤο Museum of Broken Relationships (Μουσείο Διαλυμένων Σχέσεων, σαν να λέμε) έχει μια συλλογή από συνηθισμένα αντικείμενα κρεμασμένα σε τοίχους ή μέσα σε γυάλινες βιτρίνες με εσωτερικό φωτισμό (όπως κάθε μουσείο άλλωστε): μια τοστιέρα, ένα παιδικό αυτοκίνητο με πεντάλ, ένα απαρχαιωμένο μόντεμ από το 1988, ένα θετικό τεστ εγκυμοσύνης, ένα τσεκούρι.\nΠροέρχονται από διάφορα μέρη του κόσμου, από την Ταϊπέι, τη Σλοβενία, το Κολοράντο, τη Μανίλα, όλα δωρεές αγνώστων, συνοδευόμενα από μια ιστορία.\nΈνα από τα πιο δημοφιλή αντικείμενα στο κατάστημα δώρων του μουσείου είναι το «Bad Memories Eraser» – μια χειροπιαστή γόμα. Στην πραγματικότητα, το μουσείο εξασφαλίζει το ακριβώς αντίθετο της γόμας. Πρέπει κάποιος να αποδεχτεί ότι καθένα από τα αντικείμενα της συλλογής του κάποτε ήταν κάτι σημαντικό, αντί να προσπαθεί να το εξαφανίσει για πάντα από τη μνήμη του.\nΗ δωρεά ενός αντικειμένου στο μουσείο περιλαμβάνει τη συνειδητή πράξη ότι παραδίδεις κάτι πολύ δικό σου και έτσι του δίνεις μια διαφορετική αξία. Δεν χρειάζεται πλέον να το βλέπεις κάθε μέρα, να το έχεις πάνω σου. Το έχεις μέσα σου. Το βγάζεις από το σπίτι σου και το κάνεις αθάνατο.\nΌταν πρόκειται για χωρισμούς –οποιουδήποτε είδους– είμαστε προσκολλημένοι σε ορισμένες κυρίαρχες σκέψεις: κάθαρση, απελευθέρωση, εξορκισμός, η ιδέα ότι πρέπει υποτίθεται να βγάλουμε τις αναμνήσεις από μέσα μας, να ελευθερωθούμε από τη λαβή τους. Αλλά αυτό το μουσείο καταφέρνει να αλλάξει τη στερεοτυπική άποψη και αναγνωρίζει τη σχέση μας με το παρελθόν – πόνος, ρήξεις και προδοσίες.\nΤα πειστήρια περασμένων σχέσεων\nΡώτησα, λοιπόν, γνωστούς μου τι θα έβαζαν σε αυτό το μουσείο. «Ένα παιδικό βιβλίο: Θα σ’ αγαπώ όπως και να είσαι». «Έναν χάρτη της Ρώμης». «Ένα κοχύλι». «Ένα εισιτήριο του μετρό». Και άλλα πολλά. Τα αντικείμενα που ανέφεραν ήταν όλα σε μελαγχολικούς παρελθοντικούς χρόνους. Αντικείμενα μιας εποχής που ονειρευόμασταν το ίδιο όνειρο. Ήταν λείψανα από εκείνα τα όνειρα, όπως τα εκθέματα του μουσείου ήταν λείψανα από τα όνειρα αγνώστων. Δεν είναι απίστευτο; Πώς κάτι δεν φεύγει ποτέ αληθινά από τη ζωή μας, αλλά πάντα αφήνει κάτι μικρό πίσω του.\nΗ περιήγηση στο μουσείο έμοιαζε με συνεργασία: Άγνωστοι ήθελαν να γίνεις μάρτυρας της ζωής τους, μάρτυρας μιας αγάπης που ακόμα υπάρχει κάπου στον χρόνο. Ένιωσα περίεργα καθώς έβλεπα τα εκθέματα, σαν η προσοχή μου να πρόσφερε κάτι στους ξένους που είχαν δωρίσει αυτά τα αντικείμενα: ότι η ματαιωμένη αγάπη τους άξιζε προσοχή, ότι δεν πέθανε. Υπήρχε μια βαθιά δημοκρατική ατμόσφαιρα στο μέρος. Η ιστορία οποιουδήποτε αξίζει να ειπωθεί και αξίζει να ακουστεί. Για να μνημονεύσουμε τον Roland Barthes, «Κάθε πάθος, τελικά, έχει τον θεατή του… (δεν υπάρχει) ερωτική προσφορά χωρίς ένα τελευταίο θέατρο».\nΤο μουσείο χωρισμών ξεκίνησε με μια διάλυση. Το 2003, αφού η Olinka Vištica και ο Dražen Grubišić έληξαν τη σχέση τους, βρέθηκαν στη μέση μιας σειράς δύσκολων συζητήσεων σχετικά με το πώς να μοιράσουν τα υπάρχοντά τους. Όπως το έθεσε η Olinka: «Το αίσθημα της απώλειας… αντιπροσώπευε το μόνο πράγμα που μας έμεινε να μοιραστούμε». Πάνω από το τραπέζι της κουζίνας ένα βράδυ, φαντάστηκαν μια έκθεση με υπολείμματα από χωρισμούς σαν τα δικά τους. Όταν τελικά δημιούργησαν αυτή την έκθεση, τρία χρόνια αργότερα, το πρώτο της αντικείμενο ήταν ένα που σώθηκε από το σπίτι τους. Από έναν χωρισμό, δημιουργήθηκε ένας χώρος που, αντίθετα με το όνομα του, δεν χωρίζει, μα ενώνει.\nΤα αντικείμενα του μουσείου μάς βοηθούν να καταλάβουμε ότι ένας χωρισμός είναι ισχυρός επειδή διαποτίζει την κοινοτοπία της καθημερινής ζωής, όπως έκανε και η ίδια η σχέση. Μόλις φύγει η αγάπη γίνεται ένα φάντασμα που κατακλύζει την καθημερινή ζωή – εξίσου δυνατά στην απουσία όσο και στην παρουσία της. Τα φορέματα που φορούσες, το κραγιόν που έβαζες στα χείλη σου, τα βιβλία που αγοράσατε αλλά δεν διαβάσατε ποτέ, οι μπάντες που προσποιηθήκατε ότι σας αρέσουν – μπορεί να αισθάνονται σαν σπασμένα δεσμά, αλλά μερικές φορές είναι πανέμορφο ούτως ή άλλως.\nΤο δικό μου «έκθεμα»\nΜεγάλωσα πιστεύοντας ότι οι σχέσεις πιθανότατα τελειώνουν κάποια στιγμή, αλλά και με την ακλόνητη πεποίθηση ότι ακόμη και μετά το τέλος μιας σχέσης, αυτή η σχέση παραμένει μέρος του εαυτού σου, κι αυτό δεν είναι απαραίτητα κακό. Μεγάλωσα με την αίσθηση ότι μια διαλυμένη σχέση ισοδυναμεί με κάτι περισσότερο από το τέλος της – επειδή όλα όσα συνέβησαν πριν τελειώσει δεν ακυρώνονταν από το γεγονός ότι τελείωσε. Γιατί αυτές οι αναμνήσεις, οι ιδιαίτερες χαρές και οι προστριβές, δεν έχουν εξαφανιστεί.\nΑν έπρεπε, λοιπόν, κι εγώ να βάλω κάτι σε αυτό το μουσείο, θα έβαζα ένα πράσινο αρκουδάκι που δεν είναι πια μαζί μου. Ήταν δίπλα μου 18 χρόνια, ως ένα αναμνηστικό από αυτά τα 18 χρόνια που πέρασα σε έναν κύκλο αρχών και τελειωμάτων, το καθένα μια ευκαιρία για αυτοανακάλυψη και επανεφεύρεση. Κρατώ μέσα μου αυτό το λούτρινο αρκουδάκι γιατί θέλω κάποια υπενθύμιση ενός εαυτού που ένιωθε ηφαιστειογενής και ασταθής. Και επειδή θέλω να κρατήσω κάποια απόδειξη για όλες τις αβίωτες ζωές, αυτές που θα μπορούσα να είχα ζήσει, αλλά ζω τη δικιά μου.


Ποσειδών (Ν.Π. 5779) - Μικρά επιβατηγά και τουριστικά πλοία - Shipfriends\nΠοσειδών (Ν.Π. 5779)\n(1995, ex- Μαρία Κ, Θερμαϊκός Ι)\nDecember 26, 2009 in Μικρά επιβατηγά και τουριστικά πλοία\nΈνα άλλο πλοιάριο της Σαλαμίνας, το ΜΑΡΙΑ Κ. που βρισκόταν αρκετό καιρό (να μην πω "για χρόνια") παροπλισμένο στα Παλούκια, στην γωνία της προβλήτας από όπου αναχωρούν τα πλοιάρια για το Πέραμα, πλέον δεν βρίσκεται εκεί. Γνωρίζουμε άραγε την τύχη του ???\nΠριν από μερικές ημέρες βρίσκονταν ανελκυσμένο στην αλάνα των ναυπηγείων Σπανόπουλου.\nEdited September 13, 2018 by proud_ionian\nΠρεπει να ειναι αυτο στην παρακατω φωτο.\nΑν δεν κανω κανα λαθος φαινεται να το εχουν φτιαξει ξανα οποτε καπου το βλεπω να ξαναμπαινει.Οσο καιρο ηταν στη Σαλαμινα ηταν πραγματικα σε πολυ ασχημη κατασταση\nΣορρυ για την πολυ μικρη φωτο αλλα δεν την εχω τωρα σε κατι καλυτερο\nWith a little help from my (ship)friends !!! :)\nEυτυχώς που έχω την μανία ένα θέμα να το τραβάω καμμιά ...τριανταριά φορές και από διαφορετικές γωνίες. Έτσι λοιπόν (μετά φυσικά από την βοήθεια σας) και ενώ από αυτήν την γωνία δεν φαίνεται πουθενά, από μία άλλη γωνία διακρίνεται μια χαρά πίσω από το ΥΔΡΑ Ι, ίνα επιβεβαιωθούν τα λεγόμενα σας.\nΤο ΜΑΡΙΑ Κ. έχει φύγει από το ναυπηγείο του Σπανόπουλου και βρίσκεται στα Παλούκια, τέρμα αριστερά από τον χώρο που βρίσκονται οι παντόφλες, στο σημείο που ήταν δεμένο για δύο χρόνια το ΔΗΜΗΤΡΙΟΣ πριν αναχωρήσει για την Πάτρα. Φυσικά φρεσκοβαμμένο και φρεσκαρισμένο. Για να δούμε που θα δουλέψει.\nΣτην ίδια θέση βρίσκεται ακόμα το Μαρία Κ. στα Παλούκια της Σαλαμίνας. Να το δούμε σε σημερινή φωτό και να θυμίσουμε ότι ήταν για αρκετό καιρό παροπλισμένο και σε άσχημη κατάσταση, και επισκευάσθηκε αρκετά πρόσφατα στα ναυπηγεία Σπανόπουλου στην Σαλαμίνα.\nΤο Μαρία Κ που ήταν χρόνια παροπλισμένα στα Παλούκια τώρα είναι τραβηγμένο έξω στο ναυπηγείο του Μπεκρή στο Αμπελάκι της Σαλαμίνας\nΣτο Μαρία Κ από ότι είδα έχουν γίνει άσπρα τα καθίσματα στο κατάστρωμα από μπλε που ήταν παλιά ενώ έχει προστεθεί μεταλλική κατασκευή για να τοποθετηθεί σκίαστρο στο κατάστρωμα.\nΤο ΕΓ/ΔΡ ΘΕΡΜΑΙΚΟΣ Ι , ΝΠ 5779 που (θα; ) κάνει δρομολόγια Πέραμα - Παλούκια, ποιο είναι;\nMηπως είναι αυτο που ειναι καιρό έξω στου Μπεκρή?\nTo ΜΑΡΙΑ Κ εννοεις ή το SPRING EXPRESS;\nΗ λύση στην απορία ποιο πλοίο είναι το Θερμαϊκός Ι είναι το Μαρία Κ!! Με μια αναζήτηση σε παλιότερες ετήσιες δρομολογήσεις για το Μαρία Κ βρήκα στις δηλώσεις για το 2004, που είχε δηλωθεί στη γραμμή Πέραμα Παλούκια είδα ότι το νηολόγιο του είναι Ν. Π 5779 όποτε αντιστοιχεί με αυτό το Θερμαϊκός Ι\nΟ πλοιοκτήτης του πλοίου πρέπει να λέγεται Σταύρος Ισαακόγλου\nΣτο Μαρία Κ πλέον έχει γραφτεί το νέο όνομα του, δηλαδή Θερμαϊκός Ι\nΜενει λοιπον να δουμε ποτε θα δρομολογηθει\nΜέχρι τις 13/02/2016 να μην το περιμένεις να δρομολογηθεί στη γραμμή Πέραμα Παλούκια (μιας και έχει ζητήσει διακοπή δρομολογίων μέχρι τότε στο ΣΑΣ)\nΈχει γίνει η καθέλκυση του Θερμαϊκός Ι όπως μπορείτε να δείτε σε φωτογραφίες που έχουν ανέβει στο facebook από το χρήστη Μάνο Καΐλα. Το πλοιο είναι ακόμα δεμένο μπροστά στο ναυπηγείο Μπεκρη\nΤο πλοιο ζητάει ανάκληση της δρομολόγησης από τη γραμμή Πέραμα Παλούκια στα θέματα του επόμενου ΣΑΣ\nΤο πλοίο πρέπει να είναι κατασκευασμενο το 1995 και έχει ανακαινιστει το 2003 και πέρυσι. Έχει μήκος 20,75 μέτρα και πλάτος 5,75 μέτρα. Φοράει δύο μηχανές Daewoo που τις έβαλε το 2003 και έχει ταχύτητα 15 κόμβους\nΤο Θερμαϊκός Ι είναι πλέον δεμένο στη προβλήτα των επιβατηγών στα Παλούκια (στη θέση που ξεχειμωνιάζει το Αννούλα ΙΙ)\nΤο Θερμαϊκός Ι ξεκίνησε δρομολόγια μεταξύ Πέραμα Παλούκια!! Μετά από ποσά χρόνια παροπλισμού είναι ένα ενθαρρυντικό σημάδι για το πλοίο!!! Να δούμε εάν θα ανέβει τελικά στη Θεσσαλονίκη ως τρίτο πλοίο.\nΑς δούμε το Θερμαϊκός Ι σε αγωνιστική δράση μετά από τόσα χρόνια παροπλισμου.\nΤο Θερμαϊκός Ι τη Μεγάλη Εβδομάδα βγήκε στο ναυπηγείο του Μπεκρή για εργασίες συντήρησης και δεξαμενισμού και πλέον έχει καθελκυστεί. Πάλι ακούγεται ότι το καλοκαίρι θα ανέβει στη Θεσσαλονίκη (όπως και τις προηγούμενες χρονιές αλλά δεν είχε ανέβει τελικά)\nΣτο Θερμαϊκός Ι έχει τοποθετηθεί banneraki στα ρέλια του πλοίου που γραφεί Salamina waterways.\nΑς δούμε το Θερμαϊκός Ι με το banner της Salamina Waterways αλλά και να δούμε κάποιες φωτογραφίες από το εσωτερικό του πλοίου, που έχουν ανέβει στη σελίδα του πλοίου. Το πλοίο ένα κύριο σαλόνι που πρύμα είναι λαδί και πλώρα κόκκινο, μέσω μιας εσωτερικής σκάλας υπάρχει το υπόγειο σαλόνι (που είναι στο ύψος της ισάλου) και τα κατάστρωμα με τους ξύλινους άσπρους πάγκους.\n4 yr polmyt changed the title to Θερμαϊκός Ι (Ν.Π. 5779)\nΗμερήσια κρουαζιέρα στην Σαλαμίνα, Σελήνια, Αίας Club και Περιστέρια από το λιμάνι Περάματος με το Θερμαϊκός Ι, την Κυριακή 18 Ιουνίου 2017 στις 09:50 και επιστροφή στις 18:00.


Γράμος: Ανάβαση στη Γκιστόβα\nΑνάβαση στη Γκιστόβα\nΟρειβασία στο Γράμο: Ανάβαση στη Γκιστόβα\nΗ λίμνη Γκιστόβα είναι μια από τις τρείς μεγάλες αλπικές λίμνες της Ελλάδας. Βρίσκεται στο ανατολικό τμήμα του Γράμου, πάνω από το χωριό Γράμος ή Γράμοστα και κοντά στις ψηλότερες κορυφές του βουνού, το Περήφανο και την κορυφή "2520".\nΟ Γράμος έχει πολλές ορεινές λίμνες, όπως η λίμνη των Αρενών. Η Γκιστόβα ωστόσο είναι η λίμνη που βρίσκεται σε μεγαλύτερο υψόμετρο, στα 2350 μέτρα υψόμετρο, στο βορειότερο βραχίονα της κορυφογραμμής του Γράμου και ακριβώς πάνω στην οριογραμμή με την Αλβανία.\nΓράμος: Στη Γκιστόβα\nΗ ανάβαση στη Γκιστόβα ξεκινά από το χωριό Γράμμος και ακολουθεί μια αλληλουχία από κτηνοτροφικά μονοπάτια, στοχεύοντας στα λίγα σημεία αναφοράς ενός κυματιστού και μάλλον ασαφούς αναγλύφου. Μετά το υψίπεδο Πάτωμα, στολισμένο με 4-5 μικρές αλπικές λίμνες, συνεχίζουμε σε σχετικά εμφανές μονοπάτι προς την κορυφογραμμή.\nΧλωρίδα της διαδρομής\nΟι πλαγιές στο μονοπάτι προς τη Γκιστόβα είναι κατάσπαρτες με βιόλες του είδους Viola epirota\n. Το είδος έχει βαλκανική εξάπλωση και στη χώρα μας θα το βρούμε αποκλειστικά στη Βόρεια Πίνδο.\nΤο Μάϊο, η Dactylorhiza sambucina στολίζει τα μεσαία υψόμετρα του Γράμου\nΗ Gentiana verna\nείναι χαρακτηριστικό είδος πρώιμης ανθοφορίας των υποαλπικών λιβαδιών.\nΓια να φτάσουμε στη λεκάνη της λίμνης θα χρειαστεί μια μικρή κατάβαση. Από τις γύρω πλαγιές έχουμε άπλετη θέα στην αλβανική μεθόριο, αλλά και στα βορειότερα βουνά της Ηπείρου, με πιο προβεβλημένα το Σμόλικα και τη Γκαμήλα.\nΤο μεγαλύτερο μέρος της διαδρομής ακολουθεί μονοπάτι, αλλού σαφές και πατημένο, αλλού λιγότερο ξεκάθαρο. Δυο-τρεις πάσσαλοι που έχουν ξεμείνει από παλιότερη προσπάθεια σήμανσης μάλλον αποπροσανατολίζουν, ενώ αντίθετα μερικά κόκκινα σημάδια που διακρίνονται ακόμα είναι πολύ κοντά στη σωστή διαδρομή.\nΣημειώστε ότι η λίμνη δεν είναι ορατή από τη ζώνη ανάβασης: βρίσκεται κρυμμένη σε μια ύφεση, που έχει άνοιγμα προς τα ΒΔ.


ΑΕΚ-ΠΑΟΚ: Τελικός στο ΟΑΚΑ με… φόντο το Champions League | BriefingNews\n15 Ιουλίου 2020 - 12:34\nΤελευταία τροποποίηση στις 15 Ιουλίου, 2020 - 12:36\nΑΕΚ και ΠΑΟΚ κοντράρονται στο ΟΑΚΑ, το βράδυ της Τετάρτης (15/07, 21:30), με την Ένωση να έχει ως στόχο να καλύψει τη διαφορά των τριών βαθμών, για την δεύτερη θέση με νίκη.\nΜετά την επιστροφή βαθμών στον ΠΑΟΚ, η ομάδα της Θεσσαλονίκης έχει ανέβει ξανά στη δεύτερη θέση του βαθμολογικού πίνακα της Super League και στο συν τρία μπροστά από την ΑΕΚ. Η Ένωση, μετά την επικράτηση επί του Παναθηναϊκού, με 3-1, στο αθηναϊκό ντέρμπι, υποδέχεται τον ΠΑΟΚ, έχοντας ως αποκλειστικό στόχο το τρίποντο.\nΠλέον, με τα νέα δεδομένα, η ΑΕΚ βρίσκεται τρεις βαθμούς πίσω από την δεύτερη θέση και κυνηγάει δύο νίκες, ώστε να εξασφαλίσει την δεύτερη θέση, που οδηγεί στα προκριματικά του Champions League. Η Ένωση, βρίσκεται σε εξαιρετική φόρμα, καθώς έχει κερδίσει τα τέσσερα τελευταία της παιχνίδια, τα τρία εκτός έδρας, πετυχαίνοντας μάλιστα και 11 γκολ!\nΌσον αφορά τα αγωνιστικά πλάνα της Ένωσης,ο Ιταλός προπονητής μπορεί να υπολογίζει στις υπηρεσίες όλων των ποδοσφαιριστών του ρόστερ (πλην του Κώστα Γαλανόπουλου), μιας και ο Χρήστος Αλμπάνης επέστρεψε κι αυτός στην αποστολή για το ντέρμπι με τον ΠΑΟΚ.\nΑπό την πλευρά του ο ΠΑΟΚ έρχεται με ψυχολογία στα ύψη, μετά το διπλό στο Καραϊσκάκης επί του Ολυμπιακού, και το «stop» στο σερί των Πειραιωτών. Βρίσκεται τώρα τρεις βαθμούς μπροστά από την ΑΕΚ, μετά την επιστροφή των επτά βαθμών από το CAS, και αν νικήσει την Ενωση στο ΟΑΚΑ, εξασφαλίζει την δεύτερη θέση.


12 πράγματα που ίσως δε γνωρίζεις για την Πλάκα - Exodos24\nHome Αφιερώματα 12 πράγματα που ίσως δε γνωρίζεις για την Πλάκα\n10 Γράψου στο Newsletter του Exodos24 για να μη χάνεις τις νέες αφίξεις και προσφορές για Bars - Clubs και εστιατόρια!\nΕίναι η παλαιότερη αθηναϊκή γειτονιά.\nkokovikou plakaplaka 1plaka 2plaka 3plaka 4plaka 5plaka\nΚαι η ομορφότερη. Αυτό όμως το γνωρίζατε ήδη.\nΠαρακάτω, συγκεντρώνουμε πληροφορίες τις οποίες θα αποκαλούσαμε «άχρηστες» αν δεν μας ήταν ιδιαίτερα χρήσιμες για να εκτιμήσουμε ακόμη περισσότερο τις βόλτες μας στην Πλάκα.\nΙδού λοιπόν 12 ιστορίες που γράφτηκαν – και ακόμα γράφονται – στην πραγματική καρδιά της Αθήνας.\nΠερισσότερο –όσο και λανθασμένα- γνωστό ως «Φανάρι του Διογένη», το μνημείο του Λυσικράτη είναι όχι μόνο το χορηγικό βραβείο για την καλύτερη παράσταση στο θέατρο του Διονύσου, αλλά και το πρώτο γνωστό μνημείο του κόσμου με κορινθιακά κιονόκρανα. Όταν στα τέλη του Μεσαίωνα το οικόπεδο αποκτήθηκε από την Μονή των Καπουτσίνων, το μνημείο εντάχθηκε σε αυτή – μάλιστα, χάρη στην αντίσταση του καθολικού ηγούμενου, διασώθηκε από τις «βλέψεις» του γνωστού λόρδου Έλγιν.\nΗ Μονή κάηκε το 1890, αλλά το μνημείο ευτυχώς σώθηκε.\n*Η «κοιτίδα» του Καραγκιόζη Το δημοφιλές λαϊκό θέαμα του θεάτρου σκιών, ο κοσμαγάπητος Καραγκιόζης, πρωτοεμφανίστηκε στην Αθήνα ως φιγούρα στα καφενεία της Πλάκας κατά την Τουρκοκρατία – μάλιστα ο «μπερντές» προσέλκυε πλήθη κόσμου στην πλατεία Λυσικράτους. Σήμερα, στην οδό Τριπόδων θα βρείτε τις «Φιγούρες και Κούκλες», ένα από τα πιο δραστήρια κέντρα θεάτρου σκιών και κουκλοθεάτρου, που συνεχίζει αυτή την παράδοση. *Η Πλάκα των παιδιών Δύο παιδικά μουσεία βρίσκονται στην καρδιά της Πλάκας, τιμώντας την πιο τρυφερή ηλικία και δίνοντας την καλύτερη αφορμή σε οικογένειες να κατηφορίσουν κάτω από την Ακρόπολη. Είναι το «Ελληνικό Παιδικό Μουσείο» στην οδό Κυδαθηναίων με ελεύθερη είσοδο και πολλά προγράμματα δημιουργικής απασχόλησης για τους μικρούς Αθηναίους και το «Μουσείο Παιδικής Τέχνης», ένα από τα ελάχιστα στο είδος του μουσεία στον κόσμο, το οποίο εκθέτει έργα ζωγραφικής και κατασκευές παιδιών από 5 έως 15 ετών.\nΓνωρίζετε πού είναι το Ριζόκαστρο; Πώς προέκυψε το όνομα «Βρυσάκι» και γιατί ο Ιερός Βράχος πήρε χρώμα… κυκλαδίτικο; Οι απαντήσεις έρχονται μέσα από τις… υπογειτονιές της Πλάκας. Το μέρος της γειτονιάς των Αέρηδων στο κάτω μέρος της βόρειας πλευράς της Ακρόπολης λεγόταν Ριζόκαστρο, ονομασία που έλαβε επειδή βρίσκεται «στα ριζά του κάστρου» της Αθήνας – η περιοχή όντως είχε διαμορφωθεί οχυρωματικά σαν «κάστρο» κατά την βυζαντινή περίοδο. Πριν πάρει αυτή την ονομασία, η ίδια περιοχή ονομαζόταν «Γερλάδα», γιατί κινούταν περιμετρικά του βράχου σαν γιρλάντα. Από την άλλη, το Βρυσάκι ήταν η γειτονιά που απλωνόταν μεταξύ των οδών Αδριανού, Βουλευτηρίου, Αποστόλου Παύλου και Αγίων Ασωμάτων. Η γειτονιά είχε χτιστεί πάνω στα ερείπια της αρχαίας Αγοράς των Αθηνών, γι’ αυτό και σήμερα έχει… αποδεκατιστεί – έχει όμως απομείνει το γνωστό κέντρο πολιτισμού «Βρυσάκι» για να μας το θυμίζει. Ειδική μνεία αξίζουν φυσικά τα Αναφιώτικα, που αποτελούν μια αυτόνομη γειτονιά πάνω από την Πλάκα. Τα λευκά τετράγωνα σπιτάκια χτίστηκαν από τους κυκλαδίτες, κυρίως Αναφιώτες μάστορες που κάλεσε ο Όθωνας για να χτίσουν τα παλάτια και τα νέα κτίρια της Αθήνας. Μην έχοντας πού να μείνουν, οι Αναφιώτες φρόντιζαν στα κρυφά τα βράδια να χτίσουν αυτά τα σπάνια δείγματα αρχιτεκτονικής στην σκιά του Ιερού Βράχου. Μάλιστα, λέγεται πως ορισμένα από αυτά ξεφύτρωσαν… εν μία νυκτί, ενώ δεν ήταν λίγοι αυτοί που ξεσηκώθηκαν εναντίον τους για την αυθαίρετη εγκατάσταση στην Ακρόπολη – μάλιστα οι τεχνίτες απέκτησαν μεγάλη έχθρα με τους κατοίκους της Πλάκας. Ωστόσο, ακόμη και οι αρχές έκαναν… τα στραβά μάτια χάρη στην δικαιολογία των Κυκλαδιτών πως τους το επέτρεψε ο Βασιλιάς, και τελικά η γειτονιά, που ακόμη και σήμερα δεν έχει διευθύνσεις παρά μόνο αριθμούς σπιτιών, κηρύχθηκε διατηρητέα.\nΠηγή: www.in2life.gr + fthis.gr\nΠροηγουμενο αρθροΔιαγωνισμός: Κέρδισε ένα ταξίδι στην Βαρκελώνη Επομενο αρθροΗ φωτογραφία που ξεπέρασε τα 1.000 like σε μία ημέρα στο exodos24!


Ύμνοι Πλατινί για Μέσι | Onsports.gr\nhome ΠοδόσφαιροΕυρώπηΎμνοι Πλατινί για Μέσι Κοινοποιήστε\nΎμνοι Πλατινί για Μέσι\tΣυντάκτης: Παναγιώτης Τζαμπαζλής Δημοσίευση: Τρίτη, 08 Φεβρουαρίου 2011 15.20\nΩς το διαμάντι μίας καταπληκτικής ομάδας, χαρακτήρισε τον Αργεντινό επιθετικό ο πρόεδρος της UEFA.\tΣτην «El Mundo Deportivo» μίλησε ο πρόεδρος της UEFA, Μισέλ Πλατινί ο οποίος όταν ρωτήθηκε σχετικά με τον Λιονέλ Μέσι, ήταν κατηγορηματικός. «Είναι το διαμάντι μίας καταπληκτικής ομάδας. Η Μπαρτσελόνα διαθέτει και άλλους σπουδαίους παίκτες, όπως ο Τσάβι, ο Ινιέστα, ο Πουγιόλ και ο Αλβες. Ο Λίο τους έχει ανάγκη. Είναι πολύ νωρίς για να το πούμε αυτό. Εάν με ρωτήσετε σε δύο με τρία χρόνια, θα δούμε. Κάθε γενιά έχει έναν κορυφαίο και σε κάθε τέτοια περίπτωση τίθεται το ανάλογο ερώτημα», είπε συγκεκριμένα ένας από τους καλύτερους ποδοσφαιριστές του Παγκοσμίου Ποδοσφαίρου. Κατηγορία: Ευρωπαϊκά Πρωταθλήματα


, «Τα Ίχνη του Διαβόλου» – Το μυστήριο που δε βρήκε ποτέ τη λύση του\nHome,Ανεξήγητα., «Τα Ίχνη του Διαβόλου» – Το μυστήριο που δε βρήκε ποτέ τη λύση του\nΑΕΤΟΣ 5:00 μ.μ. 8 Μαΐ 2017 0 σχόλια\nΟ ζωολόγος Τζόναθαν Ντόουνς που εξέτασε τα ίχνη, καθησύχασε τον κόσμο λέγοντας πως το μεταφυσικό δεν είναι η λύση του μυστηρίου. «Ξέρω πως ο περισσότερος κόσμος πιστεύει στο μεταφυσικό, όμως σε αυτήν εδώ την περίπτωση τίποτα τέτοιο δεν συμβαίνει. Η επιστήμη μπορεί να εξηγήσει τα πάντα και είμαι σίγουρος πως τα ίχνη ανήκουν σε κάποιο ζώο. Ο κόσμος είναι επηρεασμένος από τον αστικό μύθο του Ντέβον. Αν με ρωτάτε αν πιστεύω πως ο Διάβολος άφησε της Πύλες της Κολάσεως για να κάνει βόλτα στους κήπους του Ντεβόν, η απάντησή μου είναι όχι. Σαφώς όχι», δήλωσε ο ίδιος.\nΠαρά τις έρευνες και την ανάλυση των δεδομένων ούτε η ομάδα του επιστήμονα Τζόναθαν Ντόουνς κατάφερε να δώσει μια πειστική εξήγηση. Αντιθέτως, ο ίδιος απέδωσε την αποτυχία του στο γεγονός πως η επιστήμη εξελίσσεται μέρα με τη μέρα και πως κάποια πράγματα θα πάρουν πολύ καιρό μέχρι να αποσαφηνιστούν…Οι κάτοικοι από τη μεριά τους, περιμένουν το επόμενο «χτύπημα» του επισκέπτη, δηλώνοντας βέβαιοι πως ο τα «Ίχνη του Διαβόλου», είναι πολλά περισσότερα από έναν απλό, ανούσιο αστικό μύθο.